Бунакаси Ўзбекистонда хали бўлмаган! 10 нафар бахтли жуфтликлар учун ката тўй тантанаси » Новости Узбекистана сегодня: nuz.uz\nНовости Узбекистана → ИҚТИСОДИЁТ ва БИЗНЕС → Бунакаси Ўзбекистонда хали бўлмаган! 10 нафар бахтли жуфтликлар учун ката тўй тантанаси\n19-07-2018 14:10 0 1193 Рейтинг1 Чоп этиш\nБунакаси Ўзбекистонда хали бўлмаган! 10 нафар бахтли жуфтликлар учун ката тўй тантанаси\n2018 йил 13 сентябр куниТошкентда узига хос никох маросими бўлиб ўтади. Бунакаси Ўзбекистонда хали бўлмаган! Лойиха ташабусскорлари – турли тадбирларва шоу-бизнеснинг деярли ҳар бир сиридан воқиф бўлган Top-10 Ўзбекистон жамоаси.\nTop-10 Ўзбекистон– бу мамлакатимизнинг энг кўзга кўринган, севимли касби орқали бирлашган, қолаверса ҳар бири ўз иқтидорига эга бўлган бошловчилар жамоаси. Артур Бегларян, Азамат Алиев, Арсен Длянчев, Дмитрий Филиппов, Нигора Каримбаева, Нилуфар Сотиболдиева, Ойхон Ифорзода, Фархад Алимов, Шерзод Икрамов, Шох Алимович 13 сентябр куни пойтахтимиздаги кошоналардан бирида жам бўлишиб, бир вақтнинг ўзида 10 нафар бахтли жуфтликлар учун ката тўй тантанасини ташкил этишни мақсад қилишган.\nМазкур тадбирда иштирок этиш ниятини билдирган юртдошларимиз ўз касбининг устаси бўлган машхур бошловчиларадан тортиб эстрадамизнинг энг ёркин юлдузлари, рақс дасталари, профессионал фото ва видео суратга олиш жамоалари, хали хеч бир туйда бўлмаган зални безатиш дизайни, байрамона дастурхон, ОАВ, хусусан радио ва телевидение орқали тадбир хақидаги маьлумотлар, ва энг асосийси, мамлакатимизни шоу-бизнес тарихига кирадиган тадбирда иштирок этиш имкониятини кулга киритадилар.\nҲар бир жуфтлик ушбу тадбирга 20 нафар энг яқин ва қувноқ дўстларини таклиф қилиши мумкин. Ва бу ҳам хали хаммаси эмас! Бу ҳақда кейинроқ билиб оласиз! Қандай қилиб мазкур лойиҳа иштирокчисига айланиш мумкин? 33 миллион мамлакат ахолисининг 10 нафар сараланган жуфтлиги тадбирнинг асосий қаҳрамонларидан бўлиши мумкин!\nБунинг учун ижодий жамоа томонидан эьлон қилинган қастингда иштирок этиш зарур. Агарда сиз сараланганлар орасида бўлишни истасангиз унда ўз мухаббат қиссангизни ёзма равишда умумий сурат билан top10@upc.uz почтасига юборинг ва тадбирнинг асосий қаҳрамонларидан бирига айланинг. Кастинг 2018 yil 3-сентябрга қадар давом этади. Қандай жуфтликлар кастинг иштирокчилари бўлиши мумкин?\n- никох туйларини режалаштираётган ва уни ноёоб тарзда ўтказишни орзу қилган жуфтликлар.\n- мухим сана арафасида турган, ва бу галги туйлари бошқаларникига умуман ўхшашини хохламаган ўйин-кулгуни хуш кўрадиганлар.\n- сабабсиз шунчаки яна тўй кечасидаги хотираларни жонлантиришни хоҳлайдиган турмуш ўртоқлар.\n-Танланган жуфтликлар ва уларнинг 20 дўсти учун тўй маросимида иштирок этиш қиймати – 8 000 000 сўм. Сизга шуни эслатамизки, бу қиймат юқорида санаб ўтилган нарсаларни ўз ичига олади.\n-Таъкидлаш жоизки, агар жуфтликлар ўзлари бундай никоҳ маросимини ўтказишса, унинг бюджети 90 000 000 сўмдан 120 000 000 сўмгача бўлади. Шубҳасиз, бу рақам лойихада иштирок этишнингэълон килинган қийматидан ўн баравар кўп.\n-Агарда сиз бундай туйни ўзингиз ташкил этадиган бўлсангиз тадбир бюджети 117 миллион сўм атрофида бўлади – бу белгиланган қийматдан ўн баробар кўпдир.\n-Чунки биз саралаган хар бир жуфтлик узи ва 20 нафар мехмонларининг тўйдаги иштироки учун 8 миллион сўм сарфлайди. Ва бу нарх юқорида санаб ўтилган барча хизматларни ўз ичига олади.\nҚўшимча муълумот учун +99893 182 10 10 рақамига қўнғироқ қилинг, электрон почта: top10@upc.uz Лойиҳа веб-сайтлари: http://vedushiy.uz www.top10uzbekistan.uz Facebook: https://www.facebook.com/Top10Uzbekistan/ Инстаграм: ttps://www.instagram.com/top10uzbekistan/\nХурматли саньаткорлар, ҳомийлар ва барча манфаатдор шахсларни хамкорликка чорлаймиз ! Талаб ва таклифларингизни почта манзилимизга юборинг ёки қўнғироқ орқали мурожаат қилинг. Йилнинг энг асосий ва тарихий тўй тадбирда кўришгунча!


Ўзбекистон стадионларида турникет ва бошқа замонавий...\n25.12.2017 17:32 0 136\nЎзбекистондаги саноқли стадионлар ОФК талабларига жавоб беради\nЎзбекистон Футбол Федерацияси анжуманлар залида Суперлигада иштирок этадиган клублар стадионлари директорлари ва раҳбарлари иштирокида мажлис бўлиб ўтди. Бу ҳақда ташкилот расмий сайти хабар берди.\nЙиғилишда Суперлига клублари стадионларига қўйилган талабларни бажариш юзасидан фикр алмашилган. ЎзПФЛ Бош директори Омон Ғофуров Суперлига клублари стадионларига қўйилган талаблар, камчиликлар ва бир қатор муаммолар ҳақида ўз фикрларини билдирган.\nЯнги мавсумда Суперлигада иштирок этадиган клублар стадионлари талабларга жавоб бериши учун барча камчиликилар бартараф этилиши керак. Эндиликда, стадионлардаги шароит ва камчиликлар учун клуб жавоб беради.\nАйни дамда, фақат саноқли стадионлар ОФК талабларига жавоб беради. Кўпчилик стадионларда вазият яхши эмас. Стадионларда ёритгичлар, табло ва чим борасида муаммолар бор.\nЎзПФЛ Бош директори ўринбосари\nСтадионлар раҳбарлари ҳам, бу борада янги мавсумда барча ишлар бажарилиши, камчиликлар бартараф этилиши борасида ишлар кетаётганлигини таъкидлашди. Йиғилишда, шунингдек, бир нечта бошқа муаммолар ҳам муҳокама қилинди. Стадионлар директорлари чипталар сотуви борасида клуб ва стадион янги тизимни ишга тушириш, турникет ва бошқа технологияларни қўллаши борасида фикр алмашишди.\nЙиғилишдан сўнг иштирокчилар «Пахтакор» ҳамда «Бунёдкор» стадионларига ташриф буюриб, мазкур стадионлардаги инфратузилма ва шароитлар билан яқиндан танишишди. Суперлига клублари стадионларини янги мавсумда барча талабларга мос келиши учун амалга ошириладиган ишларни кўриб чиқиши, бу борада клублар стадионлари раҳбарияти Профессионал Футбол Лигасига ҳисобот бериб бориши борасида келишиб олинди.\nфедерация ЎзПФЛ стадион\nСпорт 25/07, 17:19\nПрезидент маслаҳатчиси ўринбосари бодибилдинг федерациясига раҳбар бўлди\nСпорт 18/06, 07:45


Бизнинг имкониятлар сизнинг муваффақиятингиз учун\nЎзбекистон ва Ҳиндистон ўртасидаги савдо-иқтисодий, гуманитар алоқалар йилдан йилга ортиб бормоқда. Саноатнинг чарм-пойабзал ва мўйначилик тармоғида ҳам икки давлат учун етарлича имконият ва салоҳият мавжуд. Эндиги мақсад уларни ишга солишдир. Бу борадаги ишлар кўламини янада кенгайтириш юзасидан Президент Шавкат Мирзиёев 24 январь куни чарм-пойабзал саноатидаги устувор вазифалар муҳокамасига бағишланган йиғилишда муҳим топшириқларни соҳа мутасаддилари олдига қўйган эди. Халқаро ҳамкорликни янада кенгайтириш, чет эл сармояларини мамлакатимизга жалб қилиш мақсадида давлат раҳбари томонидан жорий йилнинг 26 февралида қабул қилинган “Чарм-пойабзал ва мўйначилик соҳаларида тайёр маҳсулот ишлаб чиқаришни қўллаб-қувватлашга доир қўшимча чора-тадбирлар тўғрисида”ги Қарор билан мамлакатимиз ҳудудларида махсус чармсаноат зоналари ташкил этилмоқда. Бу ўз навбатида халқаро компанияларни бу йўналишга янада кенг жалб қилишга катта имконият яратади. Юқоридаги топшириқлардан келиб чиқиб, “Ўзчармсаноат” уюшмаси делегацияси Ҳиндистонга ўз бизнес миссиясини амалга оширди.\nНега айнан Ҳиндистон?\nҲиндистон Республикаси дунёнинг энг тез ривожланиб бораётган The BRICS nations (Brazil, Russia, India, China and South Africa) давлатларидан бири бўлиб, бугунги кунда ушбу давлатларнинг умумий ЯИМ ҳажми қарийб 20 триллион АҚШ долларидан ортиқни ташкил этади. Пандемия ва бошқа кўплаб оммавий тартибдаги муаммолар яқин 2 йил ичида мамлакат иқтисодиётига кескин таъсир кўрсатганига қарамасдан, бошқа кўплаб саноат тармоқлари қаторида чарм-пойабзал соҳаси Ҳиндистон иқтисодиётида муҳим ўринда эканлиги намоён бўлди.\nТаъкидлаш жоизки, Ҳиндистон дунёнинг 20% мол ва буффало (қўтос) ҳамда 11% эчки ва қўй ҳайвонлари билан таъминланган. Бу эса соҳанинг тўхтовсиз ривожланишига ўз таъсирини кўрсатади. Шу билан бирга, чарм-пойабзал саноатининг барча турларида фаолият олиб бораётган корхоналар энг замонавий технологиялар, асбоб-ускуналар билан жиҳозланган ҳамда илғор ва малакали ишчи кучи билан таъминланган. Жумладан, соҳадаги умумий ишчи кучи сони қарийб 4,5 млн кишига тенг ва бу миқдорнинг сезиларли қисмини, яъни 30%ини аёллар ташкил қилади.\nҲиндистон йилига 279 млн м² тери маҳсулотини қайта ишлаб чиқаради. Мамлакат қарийб 4 млрд АҚШ долларига тенг чарм-пойабзал ва чармдан тайёрланган маҳсулотларни бутун дунёга экспорт қилади. Бу кўрсаткич бутунжаҳон тери ишлаб чиқариш саноатининг 13 %ига тенг.\nПойабзал маҳсулотларини ишлаб чиқариш бўйича эса Хитой Халқ Республикасидан кейин 2 ўринда бўлиб, Ҳиндистонда йилига қарийб 3 млрд жуфт маҳсулот ишлаб чиқарилади. Пойабзал экспорти умумий соҳа экспортининг 46%ини ташкил этади. Дунёнинг энг йирик чарм-атторлик маҳсулотларини экспорт қилувчи 5 мамлакатдан бири ҳам айнан Ҳиндистондир. Айни кўрсаткичларнинг ўзиёқ Ҳиндистон билан чарм-пойабзал соҳасида ҳамкорликни кенгайтириш учун асос бўла олади.\n“Ўзчармсаноат” уюшмаси делегацияси Ҳиндистонга амалга оширган бизнес-миссиясининг дастлабки манзили Уттар Прадеш провинциясининг Агра шаҳри. Қайд этиш керак, CLE – Тери экспорти кенгаши берган маълумотларга кўра ҳар куни Агра шаҳрининг ўзида 200 000 жуфт пойабзал ишлаб чиқарилади. Бугунги кунда, Аграда 5000 дона пойабзал дўконлари мавжуд. Аҳолининг қарийб 60 фоизи пойабзал савдосида, аксарият қисми, қўлда тайёрланган ёзги енгил оёқ кийимлар савдосида олди-сотди билан шуғулланади. Ҳиндистоннинг асосий пойабзал ишлаб чиқариш маркази ҳисобланадиган бу шаҳар, умумий ички талабнинг тахминан 65 фоизини ва мамлакатнинг умумий пойабзал экспортининг 28 фоиз улушини ташкил этади. Шаҳарнинг экспорт географияси асосан қуйидаги давлатлардан иборат: АҚШ, Буюк Британия, Германия, Франция, Италия, Россия, Канада, Голландия, Жанубий Африка, Испания ва бошқалар.\nЎзбекистон: Муваффақият учун янги манзил!\nУюшма делегацияси дастлаб Агра пойабзал ишлаб чиқарувчилар ва экспорт қилувчилар палатасида Ҳиндистонлик 10дан ортиқ пойабзал ва чарм-атторлик буюмларини ишлаб чиқарувчи корхоналар билан ўзаро манфаатли ҳамкорлик алоқаларини кенгайтириш, мамлакатимизга Ҳинд сармояларини фаол жалб этиш бўйича музокараларга киришди. Мазкур корхоналарнинг йиллик даромади 10-15 млн АҚШ долларини ташкил этади. Учрашувда “Аутсорсинг” асосида маҳсулот ишлаб чиқариш борасида ҳам фикр алмашилди. Шунингдек, “Ўзчармсаноат” уюшмасига аъзо корхоналар ва Ҳиндистон компаниялари ўртасида тажриба алмашиш, янги турдаги маҳсулотларни ишлаб чиқариш, технологик жараёнлар, энг асосийси янги қўшма лойиҳаларни амалга ошириш бўйича музокаралар ўтказилди. Делегация аъзолари мазкур давлат тадбиркорларига мамлакатимизда хорижий сармоядорларга яратилган шароитлар, инвестиция сиёсати, ишлаб чиқариш салоҳияти, экспорт географияси юзасидан тақдимот ўтказди. Мулоқот чоғида Ҳинд корхоналари Ўзбекистоннинг чарм-пойабзал соҳасидаги салоҳиятини юқори баҳолаб, қўшма лойиҳаларни амалга ошириш юзасидан ўз ташаббусларини илгари суришди. Ҳинд компаниялари мамлакатимизнинг бу йўналишдаги имконият ва салоҳияти билан яқиндан танишар экан, Ўзбекистонни муваффақиятли бизнес учун қулай ва самарали манзил эканини қайд этишди.\nТажриба алмашиш ва ҳамкорлик учун дастлабки қадам!\n“Ўзчармсаноат” уюшмаси делегацияси Агра шаҳрига амалга оширган бизнес миссияси давомида Ҳиндистондаги йирик чарм-пойабзал корхоналарига ҳам ташриф буюриб, ишлаб чиқариш жараёнлари билан танишди. Қўшма лойиҳаларни амалга ошириш ва компаниялар капиталини Ўзбекистонга жалб этиш юзасидан музокараларга киришди. Дастлабки манзил “DAWAR” компанияси. Мазкур корхона Ҳиндистонда чарм-пойабзал ишлаб чиқарувчи кластер саналади. Терини қайта ишлашдан то тайёр маҳсулотгача бўлган жараёнларни қамраб олган компаниянинг йиллик экспорт ҳажми 400 млн АҚШ долларини ташкил этади. Делегация аъзолари компания раҳбарияти билан учрашувда корхона билан маҳсулотлар ишлаб чиқаришда ўзаро тажриба алмашиш, хорижий сармояларни жалб этиш ва янги корхоналарни барпо этиш бўйича музокара ўтказди. Компания раҳбарияти юртимизда айни йўналишдаги ишлар билан яқиндан танишиб, экспорт бозори кенглиги ва бу учун мамлакатимизда барча имкониятлар мавжуд эканини қайд этди. Ташриф чоғида пойабзаллар дизайнини яратишдан тортиб, тикув жараёнлари билан яқиндан танишилди. Корхона раҳбарияти компания филиалини Ўзбекистонда очиш бўйича музокараларга тайёрлигини маълум қилди.\nШундан сўнг, “Ўзчармсаноат” уюшмаси делегацияси Агра шаҳрида жойлашган “ROGER GROUP” компаниясига ташриф буюрди. Корхона асосан болалар ва аёллар пойабзалларни ишлаб чиқаришга ихтисослашган. Компания раҳбарияти билан мулоқотда икки давлат ўртасида айнан болалар ва аёллар пойабзалларини ишлаб чиқариш йўналишида қўшма лойиҳаларни амалга ошириш бўйича музокаралар ўтказилди. Корхона раҳбарияти мамлакатимизда чармсаноатнинг айни йўналишида ҳали ишга солинмаган имкониятлари мавжудлигини, бу борада манфаатли алоқаларни йўлга қўйиш ва ўз сармояларини Ўзбекистонга олиб кириш бўйича мулоқотларга тайёрлигини маълум қилди.\nҲиндистоннинг “GC” компанияси билан мулоқотларда эса аёллар пойабзалларини ишлаб чиқариш ва бу борада Ўзбекистон бозори чуқур таҳлил қилингани маълум қилинди. Компания раҳбарияти мамлакатимизда ўз бизнесини очиш мақсадида эканини, шу боис жорий йилнинг 25-27 май кунлари Тошкентда бўлиб ўтадиган “Charmexpo-2022” 12-халқаро кўргазмасида иштирок этиб, ўзбекистонлик тадбиркорлар билан ҳамкорликнинг келгуси истиқболларини атрофлича муҳокама қилиб олишга келишиб олинди.\nМарказий ва Жанубий Осиёда саноати йирик давлатлар ишончли ҳамкорлар!\nЎзбекистон сўнгги беш йилда дунёга ўзининг иқтисодий ва сармоявий имкониятларини намойиш қилиб келмоқда. Бу эса чарм-пойабзал саноатидаги йирик лидер давлат Ҳиндистон тадбиркорларини ҳам юртимизга фаол жалб этмоқда. Мақсад аниқ Марказий ва Жанубий Осиёда чарм- пойабзал саноати ривожланган икки давлатнинг бир мақсад ва ташаббуслар сари ҳамкорлигига кенг йўл очишдир. “Ўзчармсаноат” уюшмаси айни режани самарали ҳаётга жорий қилиш мақсадида ҳинд тадбиркорларига индивидуал ёндашиб, инвест лойиҳалар ва манфаатли келишувларни таклиф қилмоқда. Яқин кунларда чарм-пойабзал тармоғида Ўзбекистоннинг ишончли ҳамкорлари cаналган Италия, Туркия, Хитой, Россия каби йирик шериклари қаторидан Ҳиндистон ҳам жой олади.\nЎзбекистон чарм-пойабзал саноатини рақамлаштириш йўлида дастлабки қадам\nЎзбекистонда Марказий чарм тадқиқоти институти очилади\n“Ўзчармсаноат-юксалиш йўлида”: соҳа тараққиёти ҳақидаги фильм


Diplomatic Magazine”: “Ўзбекистонда сайловлар халқаро талаблар асосида шаффоф бўлиб ўтади” - Халқ сўзи\nDiplomatic Magazine”: “Ўзбекистонда сайловлар халқаро талаблар асосида шаффоф бўлиб ўтади”\n17:41 27 Ноябрь 2019 Сиёсат\nНидерландиянинг нуфузли “Diplomatic Magazine” журналида “Ўзбекистонда парламент сайловлари” сарлавҳали мақола эълон қилинди, деб ёзади “Дунё” АА.\n“Ўзбекистонда 2019 йил 22 декабрь куни парламент сайловлари халқаро талаблар асосида шаффоф бўлиб ўтади. Улар июнь ойида қабул қилинган Сайлов кодексида инобатга олинган”, деб ёзади муаллиф.\nНашрда янги Сайлов кодексини ишлаб чиқишда 50 дан ортиқ мамлакат тажрибаси ўрганилгани, халқаро ташкилотлар, жумладан, ЕХҲТ ДИИҲБ, ШҲТ, МДҲ, Жаҳон сайлов органлари уюшмаси, Ислом ҳамкорлик ташкилоти каби сайловларни кузатиш бўйича халқаро ташкилотлар миссиялари тавсиялари, Венеция комиссияси таклифлари, шунингдек, сайлов принциплари ва стандартлари кўриб чиқилгани келтириб ўтилган.\n“Diplomatic Magazine” Ўзбекистон Марказий сайлов комиссияси раисининг Сайлов кодекси Президент Шавкат Мирзиёев ташаббуси билан қабул қилингани, у ўзида илгари мавжуд бўлган қарийб 30 та қонун ҳужжатини қамраб олгани ҳақидаги сўзларини келтириб ўтади.\nСайлов кодексига мувофиқ, эндиликда сайлов комиссиялари жисмоний ва юридик шахсларнинг сайлов ҳуқуқи бузилганлиги хусусида ўзига келиб тушган мурожаатларини кўриб чиқиш, улар бўйича текширувлар ўтказиш ва уч кунлик муддатда ёзма жавоблар бериш ваколатига эга.\nБундан ташқари, сайлов комиссиялари сайловга камида олти кун қолганида ёки овоз бериш куни келиб тушган мурожаатларни дарҳол кўриб чиқиб, жавоб қайтариши шарт.\nСайлов кодексига биноан, ижтимоий хавфи катта бўлмаган ва унча оғир бўлмаган жинояти учун озодликдан маҳрум этиш жойларида сақланаётган маҳкумларга сайловларда иштирок этишга қўйилган чеклов бекор қилинди.\n“Мен сайловлар пайтида жамоатчилик назорати кучайтирилиши ва фуқаролик жамияти институтлари ваколатлари кенгайтирилишини таъкидлаб ўтмоқчиман. Ҳозирги кунда сиёсий партиялар билан бир қаторда маҳаллий ўзини ўзи бошқариш органлари вакилларига ҳам сайловни кузатиш имконияти берилди. Бу сайлов жараёни шаффофлиги ва жамоатчилик олдидаги ҳисобдорлигини ошириш имконини беради”, дея М. Абдусаломов сўзларидан иқтибос келтиради журнал.\nМатериалда Сайлов кодексида аёлларнинг сони сиёсий партиядан кўрсатилган депутатликка номзодлар умумий сонининг камида ўттиз фоизини ташкил этиши кераклиги ифодаланганига алоҳида эътибор қаратилган.\nНидерланд нашри айни пайтда Ўзбекистоннинг 20,5 млн. аҳолиси киритилган Сайловчиларнинг ягона электрон рўйхатини бошланган сайлов кампаниясидаги муҳим янгиликлардан бири сифатида қайд этилган.\n“Мазкур инновацион сайлов механизмини ишлаб чиқишда бу йўналишдаги халқаро тажриба ўрганилди. Парламент сайловларида бошқа ахборот технологияларини ҳам қўллаш режалаштириляпти. Сайлов округлари ва участкалари, комиссия аъзолари ҳақидаги кейинчалик МСК расмий сайтида бериладиган маълумотлар электрон базаси, барча даражадаги депутатликка номзодлар маълумотлари электрон базаси, сайлов округлари ва участкаларнинг интерактив картаси, расмий сайтлар ва ижтимоий тармоқлар шулар жумласидандир”, деб ёзади журнал МСК раисига асосланиб.\nМақола муаллифи 2019 йил 22 декабрь куни Олий Мажлис Қонунчилик палатаси(парламент)га сайловлар сиёсий партияларнинг сезиларли даражада кучайган позициялари остида кечиши ҳақида ҳам тўхталиб ўтган.\n“Бугун, Сайлов кодексига мувофиқ, фақат сиёсий партиялар парламент ва вакиллик органларига номзодларини илгари суриш ҳуқуқига эга”, дея М. Абдусаломов фикрини келтириб ўтади журнал.\nЎзбекистон Республикаси Олий Мажлиси Қонунчилик палатасига сайловларни қарийб 50 та давлат ва халқаро ташкилотлардан 600дан ортиқ кузатувчи мониторинг қилиб боради.\n“Биз Америка, Европа, Осиё ва Африканинг қарийб 50 мамлакати, шунингдек, дунёдаги фаолияти сайлов кампаниялари ва сайловларнинг ўзини кузатиш билан боғлиқ бўлган барча халқаро ташкилотлардан 600дан ортиқ халқаро кузатувчи келишини кутяпмиз. Масалан, ЕХҲТ ДИИҲБ бўлажак сайловларга қарийб 300 нафар кузатувчисини юборишни режалаштирган”,дейди М.Абдусаломов.\n“Diplomatic Magazine” Ўзбекистонда сайлов кампанияси ва бевосита овоз бериш кунида бирорта сайлов участкаси халқаро кузатувчилар учун ёпиқ бўлмаслигини эътироф этган.


16:11, 20.05.2020 // 7423\nЖаҳон банки коронавирус сабабли 60 миллионга яқин одам қашшоққа айланишини прогноз қилди\nКоронавирус пандемияси сабаб бутун дунё бўйлаб 60 миллионга яқин одам ўта қашшоқликда қолиши мумкин. Бу ҳақда Жаҳон банки президенти Дэвид Мэлпас маълум қилди.\n«Бизнинг ҳисоб-китобимизга кўра, 60 миллионга яқин одам ўта қашшоқ аҳволда қолади, бу эса сўнгги уч йил ичида қашшоқликка қарши кураш жараёнида эришилган барча ютуқларни йўққа чиқаради», — дейди Мэлпас.\nУнинг сўзларига кўра, Жаҳон банки пандемияга қарши кураш йўлида ҳозиргача дунё аҳолисининг 70 фоизи тўғри келадиган 100 та давлатга ёрдам кўрсатиб улгурган. Таъкидланишича, банк ривожланаётган мамлакатларга 15 ой давомида коронавирус пандемиясининг оқибатларига қарши курашиш учун грантлар, заём ва инвестициялар шаклида 160 миллиард доллар ажратади.\nШунингдек, Мэлпас кредиторларни бир қатор ривожланаётган мамлакатларнинг қарзларини тўлашга мораторий эълон қилган G20 давлатлари ташаббусига қўшилишга чақирди.\nАввалроқ Жаҳон банки томонидан Марказий Осиёга ажратилган 370 миллион долларнинг асосий қисми Ўзбекистонга насиб этгани ҳақида хабар берилганди.\nМавзуга доир: Жаҳон банки Ўзбекистонга коронавирусга қарши кураш учун 95 млн доллар ажратди\n00:18 Кеча // 148241\n00:10 Бугун // 139930\n22:31, 03.07.2020 // 121007\n09:59 Бугун // 115876\n19:06 Кеча // 103531


ФИФА Конфедерациялар кубогида ишлайдиган ҳакамларни эълон қилди. Эрматов рўйхатда йўқ\n19:50 / 27.04.2017\nФИФА Конфедерациялар Кубогида фаолият олиб борадиган ҳакамлар номини эълон қилди. Рўйхат ташкилот расмий сайтида эълон қилинган.\nТурнирга 5та турли минтақаларнинг 9 нафар бош ҳакамлари таклиф этилган. Осиёдан Саудия Арабистони ваикли Фаҳар ал-Мирдаси ва эронлик Алиризо Фағоний ишлайди. Тўлиқ рўйхат қуйидагича кўриниш олган:\nФаҳад ал-Мирдаси (Саудия Арабистони), Алиризо Фағоний (Эрон), Бакари Гассама (Гамбия), Вилльям Гейгер (АҚШ), Нестор Питана (Аргентина), Вильмар Ролдан (Колумбия), Милорад Мажич (Сербия), Жанлука Рокки (Италия) ва Дамир Скомина (Словения).\n«Барча ҳакамлар Россияда бўлиб ўтадиган ЖЧ-2018да ишлашга даъвогар ҳакамлар. Улар шундай муҳим турнирлардан бири бўлган Конфедерациялар Кубоги орқали ЖЧга тайёргарлик кўришади. Биз улар мусобақани ўта юқори даражада ўтказа олишига ишончимиз комил», — деган ФИФА ҳакамлик қўмитаси раҳбари Пьерлуижи Коллина.\nРавшан Эрматов жаҳон чемпионатида катта даромад олиши мумкин\n22:59 / 05.04.2018\nКОНКАКАФ ҳакамлар департаменти бошлиғи: «Равшан Эрматовнинг ҳакамлик қилиши — тарихий воқеа»


Ташқи ишлар вазирига янги ёрдамчи тайинланди - UzNews.uz\nБу вазифада ҳозирда Ўзбекистоннинг Австриядаги элчиси лавозимида ишлаётган Абат Файзуллаев фаолият олиб борган.\nОтабек Валиев Вазир ёрдамчиси – Ўзбекистон Республикаси Ташқи ишлар вазирлиги Котибияти раҳбари этиб тайинланди.\n37 ёшли Отабек Валиев Қашқадарё вилояти Шаҳрисабз туманида туғилган. 2003 йилда Славакия Республикасининг Коменский университети ҳузуридаги тиллар марказини ва 2008 йилда Жаҳон иқтисодиёти ва дипломатияси университетининг «Халқаро алоқалар» факультетининг бакалавириат босқичини тамомлаган. У бунга қадар Ташқи ишлар вазилигининг марказий аппаратида турли лавозимларда ва Ўзбекистоннинг Малайзиядаги элчихонасида ишлаган.\nОтабек Валиев, Олий Мажлис Сенатининг қарори билан Ўзбекистоннинг Австрия Республикасидаги Фавқулодда ва Мухтор Элчиси лавозимига тайинланган Абат Файзуллаев ўрнини эгаллади.


Нотўғри ахборотлар тарқатманг — Президент матбуот котиби журналистларни Афғонистондаги вазият бўйича спекуляцияга йўл қўймасликка чақирди — Sof.uz\n16.08 18:46 146 Жамият\nУнда Президент матбуот котиби Шерзод Асадов оммавий ахборот воситаларида Афғонистондаги вазиятнинг ёритилишига ҳам тўхталиб ўтди.\nМатбуот котиби Марказий Осиё ва қўшни Афғонистонда вазият тез суръатларда ўзгараётганини, журналистларга бу борада ўзларини қизиқтираётган барча саволларни ёзма жўнатишни, уларга батафсил ёзма жавоб қайтарилишини маълум қилди. Шундан сўнг ушбу мавзу бўйича Ўзбекистон Президенти билан боғлиқ маълумотларни ҳавола этди.\nМаълумки, 15 август куни Президент Шавкат Мирзиёев Россия Президенти Владимир Путин билан телефон орқали мулоқот қилди. Суҳбатда Афғонистонда юзага келаётган вазият бўйича ҳам фикр алмашилди. Икки мамлакат идоралари ўртасида минтақавий хавфсизлик ва барқарорликни таъминлашга қаратилган яқин алоқалар ва ҳамкорликни давом эттириш юзасидан келишувга эришилди.\nБрифингда мазкур мулоқот тафсилотлари яна бир бор маълум қилинди.\n– Шу ўринда журналистларга қарата айтмоқчиман: албатта, Афғонистондаги вазият ҳамманинг диққат-эътиборида, ҳамма уни ёритишга ҳаракат қилаяпти. Лекин бу мавзуда спекуляцияга йўл қўймасликка, ишончсиз манбалардаги гапларни тарқатмасликка чақираман.\nМана, кеча Ташқи ишлар вазирлиги Афғонистон – Ўзбекистон чегарасидаги вазият ҳақида расмий баёнот берди. Бундан кейин ҳам ўз вақтида ахборот бериб боради. Илгари бундай вазиятларда расмий идоралар халқимизга тегишли маълумотни етказиб бермаган, бу биринчи марта. Биз журналистлар ва ватандошларимизга маълумотлар ўз вақтида етказилишини таъминлаймиз. Сиздан илтимос, турли фейкларга ишониб нотўғри ахборотларни тарқатманг, – деди Шерзод Асадов.


Шанба 06-Июн 2020\nМинг биринчи ниқоб\n≡Китоб бу — мўъжиза 🕔15:43, 24.05.2019 ✔542\n«Мен нима учун яшаяпман? Ҳаётнинг мазмуни нима?»\nмиллион нусхали китоб\n≡Китоб бу — мўъжиза 🕔11:43, 26.04.2019 ✔563\nнега бизда чиқмаяпти?\nБундан ўттиз йиллар муқаддам китоб чоп қилиш билан фақат Тошкентда фаолият юритган нашриётлар шуғулланар эди.\nҲаёт ва ўлим чегараси\n≡Китоб бу — мўъжиза 🕔11:42, 26.04.2019 ✔495\nСўнгги йилларда ёзувчи Тоғай Муроднинг «Бу дунёда ўлиб бўлмайди» романи гўё асарнинг янги тўлқини каби ўқувчилар ҳаяжонига сабаб бўлмоқда.\n≡Китоб бу — мўъжиза 🕔12:48, 25.03.2019 ✔603\nСуҳбат орасида бир дўстимга:\n— Қирқ кунлик чақалоқни тарбиясига олишини ўтиниб, аллома ҳузурига олиб борган ота-она ҳақидаги машҳур ривоят ёдингиздадир?..\nЎзлигини излаётган одам\n≡Китоб бу — мўъжиза 🕔14:18, 01.03.2019 ✔753\nёхуд вақт ҳеч кимни кутиб турмайди\n«Вақт таъсирини ўтказмайдиган нарсанинг ўзи қолмапти. Ҳатто асл мол ҳам унинг қошида ожиз экан…\n≡Китоб бу — мўъжиза 🕔21:24, 13.02.2019 ✔677\nЎтмишда ўтган адибларнинг аксари бадиий асарлар билан бирга ахлоққа доир рисолалар ҳам битган.\n«Болани мажбурлаш керак!»\n≡Китоб бу — мўъжиза 🕔23:28, 06.02.2019 ✔688\nЯқинда шундай бир янги латифани эшитдим:\n— Янги романим чиқди, ўқидингми?\n— Қаҳрамони ким эди?\n— Ким охиригача ўқиб чиқса, ўша қаҳрамон-да...\nКўкламдан ҳам олдин келинг, турналар!\n≡Китоб бу — мўъжиза 🕔23:27, 06.02.2019 ✔690\n«Оқсой, Кўксой, Сариқсой — кезмаган ер қолмади:\nЛекин ҳеч бир ўлкадан ўхшашинг топилмади...»\n«Ҳаёт китоби»дан ҳаётни ўрганамиз\n≡Китоб бу — мўъжиза 🕔17:37, 24.01.2019 ✔610\nЯхши оила хушхулқли, иймонли солиҳ инсонларни тарбиялайди. Оила — муқаддас ва нозик қадриятлар устига қурилиб, эр-хотин бир-бирига омонатдир. Омонат яхши сақланмоғи, унга хиёнат қилинмаслиги зарурдир.\nСўзнинг бобоси, момоси... ва неваралари\n≡Китоб бу — мўъжиза 🕔14:23, 10.01.2019 ✔789\nБундан минг йиллар олдин момоларимиз ҳозиргидан анча қулай ва мукаммал болалар таглиги — памперсдан фойдаланишган деган гапга ишонасизми? Маҳмуд Кошғарийнинг ўзига хос соябон — зонтиги бўлганига-чи? Навоийнинг нефть ҳақидаги фикрларига нима дейсиз?\nҲақиқатни айтиб яшади\n≡Китоб бу — мўъжиза 🕔14:22, 10.01.2019 ✔627\nҲамиша Ҳақ деб яшаш ва ҳақиқатнигина айта олиш чинакам инсонга насиб этадиган саодатдир. Лекин бу, негадир, кўпчиликка насиб этмайди. Насиб этганлар эса, чинакам саодатманд инсонлар.\n≡Китоб бу — мўъжиза 🕔09:13, 21.12.2018 ✔673\nУйга қайтишда бир китоб билан\n≡Китоб бу — мўъжиза 🕔17:32, 13.12.2018 ✔715\nБугун шитоб билан илгарилаб бораётган даврда қайсидир моддиятимизни бутлаб олиш илинжи бизга бир нафас тинчлик бермайди. \n«Мутолаага бефарқ эмасмиз»\n≡Китоб бу — мўъжиза 🕔17:32, 13.12.2018 ✔669\nФарғона вилоятининг Олтиариқ туманидаги 7-умумий ўрта таълим мактабидаги тенгдошларимизнинг бугун қандай китоблар мутолааси билан банд экани ҳақида қизиқдик.\n≡Китоб бу — мўъжиза 🕔16:10, 29.11.2018 ✔729\n«Севгим менинг, андуҳим менинг»\n«Mashhur-press» нашриёти таниқли актриса Дилором Каримованинг «Севгим менинг, андуҳим менинг» китобини нашрдан чиқарди.\n✔ 90 🕔 13:17, 03.06.2020\n«ТАҲҚИРЛАНГАН» АСАР ЎЗБЕК ТИЛИДА\nҲозир таржима адабиёти ҳақида турфа хил қарашлар мавжуд. Кимдир ҳозирги адабий жараёнда бу соҳа депсиниб турганидан гап очса, яна кимдир бармоқ билан санарли асарларни мисол қилиб, таржима адабиёти бизда аллақачон тараққий топгани ҳақида тўлиб-тошиб сўзлайди.\n✔ 49 🕔 13:16, 03.06.2020\n✔ 245 🕔 12:03, 22.05.2020\n✔ 1731 🕔 14:21, 31.03.2020\n✔ 1196 🕔 11:48, 20.03.2020


Паралимпия ассоциацияси диетологи тестостеронни оширувчи ва камайтирувчи маҳсулотларни айтди – O'zbekiston Milliy paralimpiya qo'mitasi\nСпортчиларнинг кўрсатадиган натижаси бевосита уларнинг кунлиқ овқатланиш рационига боғлиқ.\nЎзбекистон Миллий Паралимпия ассоциацияси диетологи Элдор Бўрибоев спортчиларда тестостерон моддасининг меъёрида бўлиши учун улар нималарни истеъмол қилиши кераклиги бўйича ўз маслаҳатларини бериб ўтди.\nТестостерон юқори бўлишига олиб келадиган маҳсулотлар:\n6. Қовоқ писта\n7. Оливиа ёғи\nАммо, юқоридаги маҳсулотларни истеъмол қилиш ҳам муҳим ҳисобланади.\nТестостерон кам бўлишига олиб келадиган маҳсулотлар:\n1. Табиий сут\n3. Хамирли овқатлар\nЮқорида келтирилган рўйхатга кўра тестостерон юқори бўлган спортчилар сут, хамирли овқатлар таомномада кўпроқ берилади. Шу билан бирга актив шуғилланиши керак. Бу маҳсулотлар вазн ошишига олиб келиш эҳтимоли ҳам жуда юқори.


Бугун Британия Бош Вазири Тони Блэр бундан бир йил аввал “Ироқда оммавий қирғин қуроллари мавжуд”, деб тасдиқлаган разведка хизмати фаолиятини тафтиш қилишга чақирди.\nТони Блэрга кўра, тафтиш мустақил ишчи гуруҳи томонидан ўтказилиши лозим. Бугун Британия Парламентида сўзлаган нутқида Тони Блэр шундай деди:\n“Менимча Ироқ урушини бошлаш борасидаги сиёсий қарор юзасидан текширув ўтказиш учун муҳокамага ҳожат йўқ. Бу Парламент, ҳукумат ва жамоатчилик иши. Аммо биз учун бу воқеа разведка маълумотлари масаласида сабоқ бўлиши лозим”, - деди Тони Блэр.\nКеча АҚШ Президенти Жорж Буш ҳам мамлакат разведка маълумотлари юзасидан текшириш ўтказилишини малум қилди. Маълумки, Буш разведка маълумотларига таяниб, Ироқда оммавий қирғин қуроллари борлигини иддао қилган эди.


ЛОЛАНИНГ МОСКВАДА БЎЛГАН КОНЦЕРТИДАН БАТАФСИЛ! 10.08.2016 17:03\n7 август куни Москвадаги “Космос” залида Лоланинг яккахон жонли ижродаги концерт дастури бўлиб ўтди.\nКонцерт давомида хонанда томошабинлар билан жонли мулоқотда бўлиб, худди яқин қадрдонлардек сўзлашиб, улар билан бирга саҳнада “дуэтлар” ҳам куйлади! Томошабинлар шўх қўшиқлар вақтида бемалол залда рақсга ҳам тушиб, шунингдек севимли қўшиқларини хонанда билан бирга ижро қилишди!\nКонцертда Россиянинг таниқли хонандаси Полина Гагаринанинг концерт дастуридаги чиқишлари билан ёдда қолган таниқли рақс гуруҳи ҳам, иштирок этишди.\nГитарачи Жамшид Ражабовнинг чиқиши ҳам, томошабинларда янада аъло таассурот қолдирди.\nНафақат концерт дастури, балки концерт дастуридаги дилга яқин муҳит, томошабинларни қувонтирди. Чунки, томошабинларнинг кўплари ҳамюртларимиз бўлишди. Бу концерт уларга қадрдон уй нафасини олиб келгандек бўлди...\nАлбатта, концертда мухлисаларни Лоланинг ажойиб образларда намоён бўлгани ҳам, ҳайратлантирди! Унинг ноодатий либослари устида дизайнер Зулфия Султон ишлаган ва хонанда бу ажойиб либослар учун дизайнер дугонасига алоҳида миннатдорчилик билдиради.\nБир сўз билан айтганда Лоланинг Москвадаги концерти кўтаринки руҳда ўтди, ҳамда томошабинларда юқори таассурот қолдирди!


Шавкат Мирзиёевнинг Ўзбекистон президенти этиб сайланганига бир ойдан сўнг бир йил тўлади. Шу йил ичида янги президент қандай ўзгаришлар қила олди? Қабул қилинган қонун, қарор ва фармойишлар қанчалик ҳаётда амалий ёрдам бермоқда? Қоғоздаги қарор ва қонунлар оддий ахоли ҳаётида ўзгариш ясадими? Бу саволларга жавоб топиш учун Тошкентда, аҳоли ўртасида оғзаки равишда сўровнома ўтказдик. Президент Шавкат Мирзиёев ташаббуси билан уларнинг турмуш тарзига ижобий таъсир этган 3 та мухим ўзгариш, қарор ёки фармойишни санаб беришни илтимос қилдик.\nРеспондентларнинг аксарият қисми Шавкат Мирзиёевнинг ташаббуси билан умумий ўрта таълим соҳасида 11 йиллик таълим тизими жорий этилиши улар учун амалий фойдаси тегажак янгиликлардан бўлганини таъкидладилар.\nИккинчи бор кўпроқ тилга олинган ўзгариш оммавий ахборот воситаларининг нисбатан эркинлашгани ва танқидларни кучайганидир.\nУчинчи узоқ кутилган ўзгариш сифатида Ўзбекистоннинг қўшни давлатлар билан мустахкам алоқаларни тиклагани ва чегараларнинг очилганини айтдилар.\nЯна шу билан бирга сўровда қатнашганларнинг камчилик қисми Тошкентдаги ёпиқ кўчаларнинг очилганини росмана амалий ёрдами теккан ўзгариш деб билмоқдалар.\nПенсионерлар эса, нафақаларини нақд пулда олаётганликлари ва Тошкент метросида бепул юриш имконияти яратилганини алоҳида қайд этишди.\nОғзаки сўровномада қатнашган аёллардан бири туғруқ муассасаларида очиқ-ойдин суюнчи сўраш ва туғруқ учун зарур бўлган тиббий қўлқоп ва бошқа буюмлар рўйхати берилиши тугатилганини тилга олди.\nСўровнома иштирокчилари виртуал қабулхона орқали ҳам банк билан боғлиқ муаммоларини ҳал этганликларини ҳам айтиб ўтдилар.


Дард ва даво (46): Гуноҳнинг касофати (6) Аллоҳнинг эътиборидан ва назаридан қолиш\nBy IxlosOrg on 08/17/2019 ДАРД ВА ДАВО МАҚОЛАЛАР\nАллоҳнинг эътиборидан ва назаридан қолиш\nҲасан Басрий раҳимаҳуллоҳ айтади: “(Гуноҳкор бандалар) Аллоҳнинг эътиборидан қолганлари учун гуноҳга қўл уришади. Агар Аллоҳнинг ҳузурида ҳурматлари бўлганида эди, Аллоҳ уларни гуноҳдан сақлаган бўлар эди”.\nБанда Рабби наздидаги ҳурматини йўқотса, уни ҳеч ким ҳурмат қилмай қўяди. Аллоҳ таоло айтади: “Кимни Аллоҳ хор қилиб қўйса, (ҳеч ким) уни азиз қилолмас” (Ҳаж, 18). Тўғри, одамлар гуноҳкор бандани унга эҳтиёжлари тушганидан ёки ёмонлигидан қўрққанларидан ҳурмат қилгандек кўриниши мумкин. Аммо ичларида уни энг ҳақир ва энг тубан шахс деб биладилар.\nГуноҳдан таб тортмай қўйиш\nБанда бир гуноҳни қилишда бардавом бўлар экан, охири уни арзимас ва кичик санашга ўтади. Банда гуноҳни қанчалик арзимас санагани сари, Аллоҳ ҳузурида шунча катталашиб бораверади.\nИмом Бухорий “Саҳиҳ” китобида Ибн Масъуд разияллоҳу анҳудан ривоят қилади: “Мўмин одам гуноҳини тоғдек кўради. Гуёки у тоғ этагида-ю, унинг устига қулаб тушишидан хавотирга тушади. Фожир одам эса, гуноҳини бурнига қўнган пашшани мана бундай қилиб қувиб юборгандек (арзимас) кўради”.\nГуноҳнинг касофати барчага уради\nГуноҳнинг касофати уни қилган одамдан ташқари ўзга инсонларга ва ҳайвонларга ҳам уради. Барчалари гуноҳ ва зулмнинг касофатидан азият чекадилар.\nАбу Ҳурайра разияллоҳу анҳу айтади: “Золимнинг зулми дастидан ўз инида ётган тувалоқ (қуш)га ҳам ҳалокат етади”.\nМужоҳид айтади: «Қурғоқчилик бўлиб, ёмғир ёғмай қўйса, ҳайвонлар одамларни лаънатлаб: “Бу одам боласи қилган гуноҳларининг касофати”, деб айтишади».\nИкрима раҳимаҳуллоҳ айтади: «Ерда ўрмалаган жониворлар, ҳашоратлар, ҳатто гўнгқўнғизлар ва чаёнларгача: “Одам боласининг гуноҳлари сабабидан қурғоқчиликка учрадик”, дейишади».\nГуноҳкор банда қилган гуноҳининг жазоси етмагандай, бегуноҳ жонзотларнинг лаънатига ҳам дучор бўлади.\nГуноҳ хорлик келтиради\nДарҳақиқат, гуноҳ гуноҳкорнинг бошига хорлик солади. Чунки ҳар қандай ҳурмат-эътибор, азизлик Аллоҳ таолонинг буйруқларига итоат қилишдадир. Аллоҳ таоло айтади: “Ким азизликни истайдиган бўлса, барча азизлик Аллоҳникидир”, (Фотир 10). Яъни, ким азизликни хоҳласа, уни Аллоҳга тоат-ибодат қилишдан изласин. Зеро, Аллоҳнинг тоат-ибодатидан бошқа ердан уни топа олмайди.\nСалаф солиҳларимиздан бири қуйидагича дуо қилар экан: “Аллоҳим, мени тоат-ибодатинг ила азиз қил, гуноҳ-маъсиятинг ила хор қилма”.\nҲасан Басрий раҳимаҳуллоҳ айтади: “Гуноҳкор одамлар зотдор от ва хачирлар устида қанча савлат тўкиб юришмасин, қилган гуноҳларининг хорлиги қалбларини асло тарк этмайди. Зеро, Аллоҳ Ўзига осий бўлганларни хорламай қўймайди”.\nАбдуллоҳ ибн Муборак айтади:\n«Кўрдимки, гуноҳлар қалбни ўлдиради. Гуноҳга ружу қўйиш эса хорликка олиб боради. Қалбнинг тириклиги гуноҳларни тарк қилишдадир. Гуноҳлар кетидан юрмаслик нафсинг учун яхшидир. Ахир динни бузувчилар подшоҳлар, ёмон олимлар ҳамда роҳиблар эмасми?!»\n Ушбу сўзлар Ҳасан Басрийдан нақл қилинганини бирон манбада учратмадик. Абу Нуайм “Ал-ҳиля”да (9\_261), Байҳақий “Аш-шуаб”да (6836) ва Ибн Асокир “Тарих”да (34\_151) шунга ўхшаш сўзларни Абу Сулаймон Доронийдан нақл қилишган.\n Табароний. “Тафсир”, 14\_126; Байҳақий. “Аш-шуаб”, 7075; Ибн Абу Дунё. “Ал-уқубот”, 269.\n Ибн Абу Дунё (“Ал-уқубот”, 271), Абу Нуайм (“Ал-ҳиля”, 3\_286-287) ва бошқалар ривоят қилган.\n Жаъфар Содиқ қилган дуолардан. Қаранг: Абу Нуайм. “Ал-ҳиля”, 3\_228; Ибн Қаййим. “Тариқ ал-ҳижратайн”, 39\_б.\n Абу Нуайм. “Ал-ҳиля”, 2\_177.\nAvvalgi maqolaҲаром амаллар: Бирор шаръий сабабсиз мусулмон билан уч кундан ортиқ аразлашиш\nKeyingi maqola Қиёматнинг катта аломатлари: Яъжуж ва маъжужнинг чиқиши (3)


Исломий Ўзлик |\nЕр юзининг ҳар бурчагида бўлгани каби, биз яшаётган ўлкаларда ҳам мусулмонларнинг энг биринчи ҳадафи, илоҳликни даъво қилган мустабид кучларнинг зулм ва зўравонликка таянган ҳокимиятига барҳам бериш ва “Ҳукм ёлғиз Аллоҳникидир!” ақидасини феълан рўёбга чиқаришдир. Бу — узоқ муддатли, машаққатли ва узлуксиз мужодала демакдир. Исломий ўзлик, аслида, ушбу мужодала юкини олган кишилар учун шарт бўлган сифатларнинг энг биринчисидир.\nИсломий Ўзлик (7) ЖАМОАТ ВА ИТТИФОҚ МУАММОСИ\nИжтимоий ҳадафларга йўналган бирор лойиҳа, ўз-ўзидан муваффақиятга эриша олмайди. Ижтимоий ўзгаришнинг шарти, ўзгартириш фикрини ташувчи кишиларнинг бирлигидир. Тузилмавий бирлик, жамиятни ўзгартиришнинг ажралмас бир босқичидир. Чунки ижтимоий ўзгариш фикрини оммага, абстракт тушунчалар эмас, балки уни ўз ҳаётига татбиқ этган, … (тўлиқ ўқиш...)\nИсломий Ўзлик (6) ЖАМИЯТ ТАҲЛИЛИНИНГ АҲАМИЯТИ\nИнсон — яратилган бир мавжудотдир, шунинг учун у Яратувчининг ҳидоятига, йўл кўрсатишига, ваҳйга муҳтождир. Қуръон барча инсонлардан Аллоҳнинг буйруқларига бўйсинишга даъват этаркан, бу даъватга ижобат этиш инсонларнинг эркин иродасига ҳавола қилинади. Инсоннинг бу борадаги танловини осонлаштирувчи ва ёки … (тўлиқ ўқиш...)\nИсломий Ўзлик (5) ТИЗИМ ВА УНГА ҚАРШИ МАВҚЕ\nҚуръон ўз тобеъларига «Бутун дин Аллоҳ учун бўлгунга қадар»  кураш масъулиятини юклайди. Тарихдан келажакка узанган бир замон ва Ер юзининг барчасини қамраган бир макон миқёсида юритиладиган бу курашда, мусулмонларнинг бирламчи ҳадафи, ўз минтақасидаги ҳукмрон ширк тизимидир. … (тўлиқ ўқиш...)\nИсломий Ўзлик (4) ИСЛОМИЙ МУЖОДАЛАДА УСЛУБ\nТавҳид ақидаси, инсон ва жамиятни ифсод этувчи тузум ва эътиқодларни тубдан ўзгартиришни ва ҳар қандай зулм ва туғённи бартараф этишни мақсад қилади; ўз мансубларидан ислоҳ масъулияти ва инқилобчи фаолликни талаб қилади. Бу фаоллик, аввало, энг яқин атрофдан бошланади, … (тўлиқ ўқиш...)\nИсломий Ўзлик (3) МАНБА МУАММОСИ ВА ҚУРЪОН\nИсломий уйғониш жараёни тобора кенг ёйилмоқда. Бироқ исломий ҳаракатларнинг бир қатор масалаларда (мас., Қуръонга ёндошув, Расулуллоҳнинг мақоми ва б. ақидавий ўлчовлар) етарлича бирлик ва иттифоққа эришолмаётгани жиддий муаммоларни келтириб чиқармоқда. Исломий шуур қозониш ҳам, йўқотиш ҳам, исломий жамоалар … (тўлиқ ўқиш...)\nИсломий Ўзлик (2) ИЙМОН ва АМАЛ\nИслом — ҳаётнинг барча соҳаларини қамровчи универсал бир диндир. Инсонлар тарафидан ижод этилган барча материалистик (моддий) ва метафизик (ғайримоддий) дунёқарашлар (динлар) узра ўз принципларини ғолиб қилгунига қадар яшайдиган ва ўзгармасдан такрорланадиган Раббоний бир чақириқдир . Бу чақириқ инсониятни … (тўлиқ ўқиш...)\nИсломий Ўзлик (1) ҚАНДАЙ ВА ҚАНАҚА?\n«Мен кимман? Нима учун борман? Борлигимдан қандай маъно? Қандай мақсад?» каби инсоннинг дунёдаги борлиғига оид тамал саволларнинг жавоблари бутунлиги, ЎЗЛИК демакдир. Яратилган борлиққа, жонли ва жонсиз мавжудотга, инсон ва жамият ҳаётига доир эътиқодимиз ва бу ҳаётда ўз зиммамизга … (тўлиқ ўқиш...)\nИсломий Ўзлик. Муқаддима\nИсломий Ўзлик. ҒОЯЛАР ва ФАОЛИЯТ\nТуркча оригинал сарлавҳа\nИСЛОМИЙ МУЖОДАЛА МАНИФЕСТИ (Таржимоннинг ўнг сўзи)\nНАШРИЁТНИНГ КИРИШ СЎЗИ\nИСЛОМИЙ ЎЗЛИК. ҚАНДАЙ ВА ҚАНАҚА?\nТоғутни рад ва … (тўлиқ ўқиш...)


35 хонадон кадастр ҳужжати расмийлаштириладими? | Ўзбекистон "Адолат" социал-демократик партияси\n23 Февраль, 14:09 • Андижон вилояти, Депутатлик гуруҳи, Янгиликлар • 195 марта кўрилди • Комментариев к записи 35 хонадон кадастр ҳужжати расмийлаштириладими? нет\nХалқ депутатлари Андижон вилояти Кенгашидаги Ўзбекистон “Адолат” СДП депутатлик гуруҳининг фаолиятига назар ташласак, партиямиздан сайланган халқ вакиллари бугунги кун нафаси билан яшаб, фаоллик кўрсатишга интилаётганини кўриш мумкин.\nЖумладан, сайловчиларнинг мурожаатлари билан ишлаш, улар асосида мутасадди ташкилот ва муассасаларга депутатлик сўровлари киритиш, ишни охирига етказишга эътибор қаратилмоқда. Ўтган 2017 йил давомида фуқароларнинг мурожаатлари асосида мутасадди ташкилотларга жами 52 та депутатлик сўрови киритилиб, уларнинг 41 тасида кўтарилган масалалар ўз ечимини топди. 6 та ҳолатда фуқароларга ҳуқуқий тушунча берилди, 5 та масала юзасидан манзилли дастурларда вазифалар белгиланишига эришилди ва ижроси депутат назоратига олинди.\nШу ўринда баъзи мисолларни келтириб ўтсак. Андижон тумани “Бўтақора” қишлоғидаги 42-умумтаълим мактаби жамоасини спорт залининг таъмирталаблиги қийнаётганди. Бу масалада депутатлик гуруҳи аъзоси Барнохон Жўраевага қилинган мурожаат муаммо ечилишига туртки бўлди. Б.Жўраева 2017 йилнинг октябрь ойида вилоят молия бошқармасига депутатлик сўрови билан чиқди. Натижада таъмирлаш ишлари учун 30 миллион сўм маблағ ажратилиб, спорт зали янги қиёфа касб этди. Бундан устозлар, ўқувчилар ва ота-оналар хурсанд.\nАндижон шаҳар “Исломобод” маҳалласи аҳолисини ичимлик сув қувури таъмирталаблиги боис обиҳаёт етказиб беришдаги узилишлар қийнарди. Бу масала халқ депутатлари вилоят Кенгаши депутати Бахтиёржон Комилов томонидан ўрганилди. Аҳоли талабидан келиб чиқиб, депутатлик назорати ўрнатилди. Жорий йил январь ойида вилоят “Сув-оқава” корхонаси томонидан таъмирлаш ишлари амалга оширилди. Бу ишга ҳомийлар ва маҳалла аҳли кўмаклашди. Эндиликда хонадонларда ичимлик суви таъминоти яхшиланди.\nШаҳардаги “Мирпўстин” маҳалласи аҳолиси бир қатор хонадонларнинг кадастр ҳужжатлари йўқлиги хусусида депутат Б.Комиловга мурожаат қилганди. Б.Комилов тегишли ташкилотлар мутасаддиларига масаланинг долзарблигини тушунтирди. Ўз уйини неча йиллардан буён ўз номига расмийлаштира олмаётган фуқаролар бу муаллақ ҳолатда қанчалар қийналаётганини тасаввур қилиши қийин эмас. Уйинг бўлса-ю, буни исботлайдиган ҳужжатларинг бўлмаса, кишининг ҳаловати йўқолади-да. Хуллас, депутат ташаббуси билан Андижон шаҳар ҳокимлиги томонидан махсус ишчи гуруҳи тузилиб, фаоллар хонадонма-хонадон юриб, масалани хал этишга киришдилар. 35 та хонадоннинг кадастр ҳужжатлари тайёрланиб, айни пайтда мазкур ҳужжатлар тегишли қарор билан мустаҳкамлаш мақсадида шаҳар ҳокимлигига тақдим этилди. Зеро, давлатимиз раҳбари Бухоро вилоятига ташрифи чоғида Когон туманида амалга ошириладиган янги лойиҳалар билан танишар экан, алоҳида таъкидлаганидек, “Одамларни рози қилиш учун аввало, уларнинг яшаш жойларига эътибор қаратиш лозим”.\nИзбоскан тумани “Тўраобод” маҳалласида яшовчи 1976 йилда туғилган фуқаро Анваржон Матхолиқовнинг бетоблиги оила аъзоларини ташвишга соларди. Бу масалада туман тиббиёт бирлашмасига депутат сўрови билан чиқилди. А.Матхолиқовда жигар церрози касаллиги аниқланиб, унга ногиронлик нафақаси тайинланди. МФЙ фаоллари билан келишиб, унинг оиласига ҳомий бириктирилди.\nИзбоскан тумани “Зарбдор” МФЙда яшовчи Муроджон Сотволдиев ишсиз эканини айтиб, шу масалада ёрдам сўради. Туман бандликка кўмаклашиш марказига депутатлик сўрови киритилгач, М.Сотволдиев шу ҳудуддаги 25-умумтаълим мактабига ишга жойлаштирилди.\nШунингдек, фуқароларнинг ҳуқуқий маданиятини юксалтириш, қонунбузилиш ҳолатларининг олдини олиш ҳам партия депутатлари диққат марказида бўлмоқда.\nАлбатта, депутатларнинг ҳудуд тараққиётига ҳисса қўшиши маҳаллий Кенгаш сессияси, тегишли доимий комиссиялар муҳокамасига долзарб масалаларни киритиш ва аниқ натижаларга эришиши билан ҳам белгиланади. 2017 йилда депутатлик гуруҳимиз ташаббуси билан давлат ва хўжалик бошқарув органлари ҳамда хўжалик юритувчи субъектлар томонидан ходимлар меҳнат фаолиятига оид ҳужжатларни архив муассасаларига топшириш, вилоятда ушбу соҳага оид қонунчиликка амал қилиш ҳолати бўйича олиб борилган ўрганишлар натижаси асосида халқ депутатлари вилоят Кенгаши сессиясига мавжуд муаммоларни бартараф этишга доир масала киритилди. Сессияда қабул қилинган қарор ижроси депутатлар назоратига олинди. Шунингдек, депутатлик гуруҳимиз йиғилишларида Ёшлар иттифоқи Андижон вилоят кенгаши раиси Нодирбек Юсуповнинг ҳудудда ёшлар бандлигини таъминлаш, Болалар спорти жамғармаси вилоят бўлими раиси Неъматжон Абдураҳмоновнинг мавжуд спорт объектларидан фойдаланиш ҳолати юзасидан ахборотлари эшитилди. Мазкур эшитувларда депутатлар мавзуга доир мулоҳаза-таклифларини ўртага ташлаб, фикрлашиб олишди.\nАммо фаолиятимизни таҳлил қиладиган бўлсак, бу борадаги ташаббусларимиз ҳали кам эканлиги аён бўлмоқда. Шуни назарда тутиб, депутатлик гуруҳимиз аъзолари мавжуд масалаларни ўрганишда партия тузилмалари билан биргаликда янада фаолроқ ишлашга, ўз олдига қўйган янги вазифаларни уддалашга ҳаракат қилмоқда. Вақт кутиб турмайди, ҳар кун, ҳар ой ва йил сарҳисоби тиниқ кўзгу каби фаолиятимиз натижаси, аниқ баҳосини акс эттиради.\n35 хонадон кадастр ҳужжати расмийлаштириладими? was last modified: Февраль 23rd, 2018 by matbuot\n« Ҳал қилинаётган муаммолар ёхуд таъмирталаб йўллар ва бинолар назоратда Ҳаётбахш жарроҳлик мамлакатимизда трансплантация операциялари муваффақиятли амалга оширилмоқда »


Футбольный клуб Нефтчи » Филип Райевац – март ойининг энг яхши футболчиси\nФилип Райевац – март ойининг энг яхши футболчиси\nСhampionat.asia талқинига кўра март ойининг энг яхши футболчиси деб “Қўқон-1912” ҳужумчиси Филип Райевац тан олинди.\nЧемпионатимизнинг дастлабки ойида “Қўқон-1912” жамоаси легионер ҳужумчиси Филип Райевац жуда ҳам фойдали ўйин намойиш эта олди.\nБу йил олий лигада дебютини ўтказаётган Райевац дастлабки 4та турда рақиблари дарвозасига учта гол уришга муваффақ бўлди. У фақат илк турда “Насаф”га қарши баҳсда гол ура олмади холос. Ўша баҳсда у захирадан ўйинга қўшилган эди.\nИккинчи турда қўқонликлар Тошкентда “Обод” меҳмони бўлишди. “Жар”да кечган учрашувда Филип Ўзбекистон чемпионатидаги ўзининг биринчи голини уришга муваффақ бўлди. Ўша куни Нўъмон Ҳасанов шогирдлари бир очко билан уйларига қайтишди.\nКейин “Қўқон-1912” ўз майдонида “Қизилқум”ни қабул қилди. Ўтган мавсум водий клубларининг барчасини сафарда мағлуб этиб кетган “Қизилқум”га қарши учрашув тақдирини айнан Райевацнинг киритган тўпи ҳал қилди – 1:0.\nФарғонада “Нефтчи” билан бўлган водий дербисида ҳам ҳужумчи ўзини кўрсата олди. Айнан у 19-дақиқада шериклари бошлаб берган ҳужумни самарали якунлаб ҳисобни очганди. Якунда “Қўқон-1912” ашаддий рақиби устидан 2:1 ҳисобида ғалабага эришиб қайтганди.\nchampionat.asia талқинига кўра март ойининг энг яхши футболчиси деб “Қўқон-1912” ҳужумчиси Филип Райевац тан олинди.\nМарт ойида шунингдек “Насаф” ҳужумчиси Драган Черан, “Локомотив” вакили Марат Бикмаев, “Динамо” ярим ҳимоячиси Акмал Бозоров каби футболчилар ҳам лауреат бўлишга лойиқ ўйин намойиш этишди.


Туркияда 1 гектар ердан 2, Мисрда 8, Исроилда 12 минг долларлик маҳсулот олинади. Ўзбекистондачи? | Qalampir.uz\nТуркияда 1 гектар ердан 2, Мисрда 8, Исроилда 12 минг долларлик маҳсулот олинади. Ўзбекистондачи?\nЖамият\t07 Сентябрь 2019 11:10 4578\nЎзбекистон Республикаси Президенти Шавкат Мирзиёев 6 сентябрь куни қишлоқ хўжалигини 2020-2030 йилларда ривожлантиришнинг устувор йўналишларига бағишланган йиғилиш ўтказгани ҳақида хабар берган эдик.\nЙиғилишда қишлоқ хўжалигини ривожлантиришнинг 2020-2030 йилларга мўлжалланган стратегиясини амалга ошириш учун зарур бўлган муҳим вазифалар белгилаб берилди.\nПрезидент ердан олинаётган даромаднинг пастлигига эътибор қаратди. Хусусан, Туркияда 1 гектар ердан 2 минг долларлик, Мисрда 8 минг долларлик, Исроилда 12 минг долларлик маҳсулот етиштирилиши таъкидланди. Ўзбекистонда эса бу кўрсаткич 300 доллардан ошмаётгани айтиб ўтилди.\nШунингдек, соҳанинг экспорт салоҳиятини ошириш ва қўшилган қийматга эга маҳсулотлар ишлаб чиқариш ҳажмини кўпайтириш масалаларига алоҳида аҳамият қаратилиб, бу борадаги жаҳон тажрибаси таҳлил қилинди.\nБундан ташқари, илмий-тадқиқот институтларида эртапишар маҳсулот турлари ва ҳудудлар иқлимига мос чорва зотларини яратиш, илмий ишланмаларни тижоратлаштириш бўйича ҳам кўрсатмалар берилди.\n6 туманда ер ажратишнинг янги механизми жорий қилинади Шавкат Мирзиёев янги қарорни имзолади Энди баъзи талабгорларга ер танлов ўтказмасдан ҳокимлар қарори асосида ажратилади Кластер ва кооперация тизимида янги механизмлар жорий этилади – Президент қарори 20 минг долларга ер олиб беришни ваъда қилган фирибгар ушланди\n24 Февраль 17:01 45781\n24 Февраль 14:54 31798\n25 Февраль 12:25 25228\n24 Февраль 09:54 21303\n25 Февраль 09:35 20654


Хусусан, Мэй саудиялик спорт вазири билан учрашди – малика Рима билан, хабар беради The Independent. Таъкидлаш жоизки, Рима – Саудия Арабистонининг вазирлик мақомидаги биринчи аёл ҳисобланади.\nҚиролликка ташрифи давомида рўмол ўрашни хоҳламаган британиялик премьер – аёл ва ҳижоб киядиган Рима биргаликда саудиялик ўқувчи қизларнинг баскетбол ўйинини томоша қилишди. Малика билан суҳбатда Тереза Мэй ёшлигида баскетбол эмас, нетбол ўйнаганлигини эътироф этди.\nСаудия Арабистонига ташрифидан олдин Мэй, Яқин Шарқ аёлларига ўрнак бўлмоқчи эканлигини маълум қилганди. Лекин амалда унинг ўзига ибрат кўрсатилди – малика Мэй ёлғиз она бўлгани ҳолда, фарзанд тарбияси, бизнес ва сиёсий хизмат вазифаларини биргаликда амалга оширмоқда, Мэй ўзининг бутун умрини эришган мавқесига сарфлаган ва унинг фарзандлари ҳам йўқ.\nСаудия Арабистонига бўлган ташрифи давомида Мэй қирол Салмон билан биргаликда мудофаа ва ташқи савдо соҳаси, шунингдек, терроризмга қарши кураш масалаларини муҳокама қилишди.\n« Исроил урдунлик давлат хизматчиларини ал-Ақсодан ҳайдаб чиқарди\tМутахассислар хиёнат нима эканини аниқлашди »


Кун мавзулари, 26 сентябр 2014\n16 декабр 2019, Тошкент вақти: 16:08\nжума 26 сентябр 2014\nЎзбекистоннинг Малайзиядаги собиқ элчиси Тоштурмада сақланмоқда\nСобиқ элчиси Шукур Собитов бир ойдан буён Тошкент қамоқхонасида сақланмоқда. Озодликнинг Тошкентдаги ишончли манбаси айтишича, 2009 йилда Ўзбекистоннинг Малайзиядаги Фавқулодда ва Мухтор элчиси бўлган 51 ёшли Собитов шу йилнинг июлида Тошкентга чақиртирилган, вазифасидан олинган ва қамоққа ташланган.\nФермер: Банк пулимизнинг 40 фоизини асоссиз олиб қолаяпти\nЖиззах вилояти Зафаробод туманидаги фермерларнинг 60 фоизга яқини Халқ банкидаги пулининг 40 фоизини ололмаётгани, қолган қисми эса пластик карточкага туширилаётганидан норози бўлаётгани иддао қилинди. Бироқ Халқ банки раҳбарияти айни пахта теримида фермерларга пул берилмаётганига оид иддаоларни рад қилди.\nҚамашида пахтага кам ўқитувчи чиқарган мудир ишдан олинди\nҚашқадарё вилоятининг Қамаши тумани халқ таълими бўлими мудири пахта теримига кам ўқитувчи чиқаргани учун ишдан олинди. Гувоҳларнинг айтишича, вилоят ҳокими Зафар Рўзиев пахта теримига оид йиғилишда мудирни ҳақоратлаб, ишдан ўз ихтиёри билан бўшаш ҳақида ариза ёздириб олган.\nНишонда пахта тераётган ўқувчилар мактабга қайтарилди\nОзодлик Қашқадарёнинг Нишон туманида мактаб ўқувчилари пахта тераётгани фактини аниқлади ва бу борада маҳаллий ҳокимият вакиллари билан мулоқоти ортидан болалар мактабга қайтарилди. Нишондаги ҳолат Ўзбекистонда ҳукуматнинг қатъий кўрсатмасига қарамай, мактаб ўқувчиларини пахта теримига чиқаришга оид Озодликка маълум илк ҳолатдир.\nЛицензиядан мосуво этилган “Миллион” гуруҳи эътирозларини билдирди\nТадбиркорларни ҳомийликка мажбурлаган ва биноларни ноқонуний буздирган ҳокимлар жазоланди. Фарғонада хўрозбозлик қилган собиқ милиция ходими ҳибсга олинди. Ўзбекистонда илк бор зайтун дарахти ўстирилди. Жорий ҳафта матбуот шу каби воқеалар ҳақида ёзди.\nСамарқандда Ucellни бомба билан қўрқитган мижоз қўлга олинди\nСамарқанддаги Ucell уяли алоқа ширкати биносида 25 сентябрь куни бомба борлиги айтилиб, таҳдид қилинган қоғоз қути бўш экани аниқланди. Ҳуқуқ-тартибот идоралари ёлғон хабар билан таҳдид қилган 48 яшар шахсни қўлга олди. Пайшанба куни кечки пайт бомба таҳдиди бўлгач, бино милиция ва миллий хавфсизлик хизмати ходимлари томонидан қуршаб олинган эди.\nOzodMaktub: "Қонунларимиз америкача, яшашимиз африкача"\nЎзбекистон ўзини танқид қилган фуқароларидан ўч олмоқда\nҲюман Райтс Уотч ташкилоти Ўзбекистон сиëсий режимини танқид қилган ҳуқуқ ҳимоячилари, журналист ва ўзгача фикрли маҳкумлар қийноққа солиниб, таҳқирланаëтгани қайд этилган навбатдаги ҳисоботни эълон қилди. Ҳужжатда 34 сиëсий маҳбусдан 29 нафари қийноққа солинганига оид далиллар келтирилди.\nOzodMaktub: "Ҳокимимиз сенатор, лекин ҳалигача сув йўқ"\n"Қора рўйхат"га тушган журналист чегарада сарсон бўлди\nПахтага мажбурий сафарбарлик жараëнини кузатаëтган журналист ва ҳуқуқ фаоли Дмитрий Тихонов Қозоғистонга боришда уч соат, қайтишда ҳам уч соат ушлаб турилди. Ўзбекистонда журналист ва сиëсий фаолларнинг “қора рўйхати” борлигини айтган суҳбатдошлар “тамғаланган” тарзда юришга кўникиб қолганини айтмоқдалар.\nOzodMaktub: Пахтада қийноққа солинаётганлар учун маслаҳат\n"Билишимча, нормa теролмaётгaн тaлaбaлaр турли қўшимчa ишлaргa мaжбурлaнaётгaн, ҳaтто кaлтaклaнaётгaн эмиш. Рости, бунгa тaлaбaлaрнинг, умумaн бошқa теримчилaрнинг ҳaм ўзи aйбдор".\n24 сентябрь куни бўлиб ўтган бу рейдлар ҳақида Озодликка хабар берган Чорсу бозоридаги манбага кўра, қора ниқоблилар билан дўконларга кирган солиқ инспекцияси ходимлари дўконлардаги заргарлик ва тилла буюмларни рўйхат қилмасдан олиб чиқиб кетган.


Нилуфар Қудратова - ЙИЛНИНГ ЭНГ ЯХШИ АЁЛ ФУТБОЛЧИСИ сифатида эътироф этилди - "Севинч"\n"Севинч" > Янгиликлар > Янгиликлар > Нилуфар Қудратова – ЙИЛНИНГ ЭНГ ЯХШИ АЁЛ ФУТБОЛЧИСИ сифатида эътироф этилди\nКеча пойтахтимиздаги «Ўзэкспомарказ»да 2018 йилнинг энг яхшиларини тақдирлаш маросими бўлиб ўтди. Маросимда Ўзбекистон футбол ассоциацияси, Профессионал футбол лигаси мутасаддилари, вилоят футбол ассоциациялари вакиллари ҳамда оммавий ахборот воситалари вакиллари қатнашишди.\nЙил давомида ўз соҳаси бўйича барчага ўрнак бўла оладиган тарзда фаолият олиб борган номинантлар ўз совринларини қабул қилиб олишди.\nНоминантлар орасида “СЕВИНЧ” жамоасининг тўпурар ҳужумчиси – Нилуфар Қудратова ЙИЛНИНГ ЭНГ ЯХШИ АЁЛ ФУТБОЛЧИСИ сифатида эътироф этилди.\nФутболчимизга махсус совринни Ўзбекистон халқ артисти Гулсанам Мамазоитова топширди.\nШунингдек “Насаф” ПФК матбуот хизмати 2018 ЙИЛНИНГ ЭНГ ЯХШИ МАТБУОТ ХИЗМАТИ сифатида эътироф этилди. Махсус совринни Ўзбекистон футбол ассоциацияси бош котиби Сардор Раҳматуллаев томонидан, клубимиз матбуот хизмати ходими Ренат Эрназаров қабул қилиб олди.\nТақдирлаш маросимида яна бир тақдирлаш ҳамманинг ҳаяжонини ошириб юборди. Ўзининг олти нафар қиз фарзандларининг беш нафарини футболга берган ота, жамоамиз футболчиси Лайло Шодиеванинг отасига ЙИЛ ИФТИХОРИ махсус соврини топширилди.\nНилуфар Қудратовани, номинантларни бу орқали клубимиз раҳбариятини ҳамда мураббийларини ушбу совринлар билан муборакбод этамиз.


РОШИД ХАЛИФАЛАР ДАВРИ Абу Бакр сиддиқ розияллоҳу анҳу\n- Фев 08, 2021\nРОШИД ХАЛИФАЛАР ДАВРИ\n(ҳижрий 11 – 40 йиллар; милодий 632 – 661 йиллар)\n«Ислом тарихи» деб номланган китобимиздаги ушбу бобда рошид халифалар, яъни рушд – тўғри йўлдаги халифалар даври ҳақида сўз бошлашдан олдин улар яшаган ва халифалик қилган давр мусулмонлари ҳақида муқаддима сифатида уч-тўрт оғиз сўз айтмоқни ирода қилдик.\nОиша розияллоҳу анҳо айтади:\n«Набий соллаллоҳу алайҳи васалламдан: «Одамларнинг қай бири яхши?» деб сўрашди. Шунда у зот: «Менинг замондошларим. Сўнг кейингилар, сўнг кейингилар», дедилар».\nМусулмон умматининг энг яхши асри илк уч аср эканини ҳамма бир овоздан таъкидлаган. Ана шу уч аср мусулмонлари «салафи солиҳ», яъни «ўтган солиҳлар» деб номланадилар. Саҳобалар, тобеъинлар ва табаъа тобеъинлардан иборат бу уч авлод мусулмонлари даврида Пайғамбар соллаллоҳу алайҳи васаллам ушбу ҳадиси шарифларида айтган башоратлари юзага чикди. Салафи солиҳлар Исломни ўз ҳаётларига мукаммал татбиқ қилдилар. Улар ҳар бир масалада кёлажак авлодлар учун тўлиқ намуна бўладиган ишларни амалга оширдилар. Бунинг учун уларнинг икки устунликлари бор эди. Биринчиси – Пайғамбар соллаллоҳу алайҳи васалламнинг даврларига яқинликлари, иккинчиси – арабий табиатларининг софлиги.\nСалафи солиҳларимиз шариатнинг барча соҳаларида: ҳам эътиқодий (ақийда), ҳам амалий (фиқҳ), ҳам ахлоқий (тасаввуф) соҳаларида каттаю кичик барча масалаларни Қуръони Карим ва Пайғамбар соллаллоҳу алайҳи васалламнинг суннатлари асосида, ижмоъ ва қиёсни ишга солган ҳолда ҳал қилдилар ва уларга ечим топиш усулларини тўлақонли вн тартибли қоидалар билан асосладилар. Кейинги авлод мусулмонларига ўша манбалар асосида ўз ҳаётларида пайдо бўладиган янги масалаларни ҳал қилиш қолди, холос.\nШунинг учун ҳам Пайғамбар соллаллоҳу алайҳи васалламнинг башоратлари ила воқеликда Ислом умматининг афзали бўлмиш салафи солиҳларимизни, хусусан, улар нинг гултожи бўлмиш саҳобаи киромларни барча давр ва макон мусулмонлари эъзозламоқлари лозим. Уларнинг муборак ҳаётларини яхшилаб ўрганиб, улардан ўрнак олмоқлари керак.\nРОШИД ХАЛИФАЛАР ДАВРИ ҲАҚИДА УМУМИЙ СЎЗ\n«Рошид халифалар» деған номни олган тўрт саҳоба – Абу Бакр, Умар, Усмон ва Алий розияллоҳу анҳулар Ислом умматининг Расулуллоҳ соллаллоҳу алайҳи васалламдан кейинги энг яхши ва афзал намояндаларидир. Шунингдек, улар Набий соллаллоҳу алайҳи васалламнинг энг яқин саҳобаларидир. Бу тўрт буюк саҳобалар исмлари зикр қилинган тартибда мусулмон умматига раҳбарлик қилганлар. Уларнинг фазлини Муҳаммад мустафо соллаллоҳу алайҳи васалламнинг ўзлари айтиб ҳам қўйган эдилар.\nИрбоз ибн Сория розияллоҳу анҳудан ривоят цилинади: «Набий соллаллоҳу алайҳи васаллам: «Сизларга менинг суннатимни ва ҳидоятга солинган рошид халифалар суннатини тутиш лозимдир, унга тиш-тирноқлар билан ёпишинглар», дедилар».\nАбу Довуд, Доримий, Термизий, Ибн Можа ва Ибн Ҳанбал ривоят қилишган.\nУшбу рошид халифалар мусулмон умматига раҳбарлик қилган муддат салкам ўттиз йилни ўз ичига олади. Бу муддат халифаларнинг Расулуллоҳ соллаллоҳу алайҳи васалламнинг йўлларидан адашмасдан, ҳеч қаёққа бурилмасдан, изма-из боришлари билан ажралиб туради.\nБу даврда мусулмон оламида Аллоҳ таоло Ўз бандаларига рози бўлган тўғри йўлдан юрилди.\nУшбу муддатда Ислом ҳукмининг энг тўғри сурати гавдаланиб, у ҳар бир ҳокимнинг икки дунё саодатини истаган кишиларга ўрнак бўлиши учун намоён бўлди.\nАна ўшанда мусулмонларга мукаммал салоҳият ва бахтиёр ҳаёт таъминланиши ваъда қилинди. Ушбу муддатда Ислом тамаддуни ўзининг энг юқори чўққисига чиқди. Бунда ақийдага эргашувчи инсоний тамаддун ва инсоннинг саодатини юзага чиқариш учун ҳаракат қиладиган тамаддун кўзда тутилади. Ана шу муддатда кишилар тугал саодатга, тенгликка, адолатга, омонликка, хотиржамлик ва асосий эҳтиёжларининг қондирилишига эришдилар.\nУшбу муддатнинг охирларига келиб мусулмонларни ларзага солган фитналар юз берди. Ўша фитналар мусулмонларни турли оқим ва фирқаларга бўлиб ташладики, бу нарсалар ҳозиргача давом этиб келмоқда. Аллоҳ таолонинг Ўзи ёрдам сўралгувчи Зотдир.\nАБУ БАКР СИДДИҚ РОЗИЯЛЛОҲУ АНҲУ\n(халифалик даври: ҳижрий 11 йил 13 рабиъул\nаввалдан 13 йил 21 жумодул охиргача;\nмилодий 632 йил 7 июндан 634 йил 21 августгача)\nҲазрати Абу Бакрнинг исми ва лақаблари\nАбу Бакр Сиддиқ розияллоҳу анҳу куняси исмидан машҳур бўлиб кетган шахслардан биридир. Абу Бакр – у кишининг кунялари бўлиб, исмлари Абдуллохдир.\nБаъзи ривоятларда айтилишича, у кишининг аввалги исмлари Абдулкаъба бўлган, Расулуллоҳ соллаллоҳу алайҳи васаллам бу исмни Абдуллоҳга алмаштирган эканлар.\nАбу Бакр Сиддиқ розияллоҳу анҳунинг оталари ҳам куняси билан, яъни Абу Қуҳофа номи билан шуҳрат топган, асл исми эса Усмон бўлган.\nАбу Бакр Сиддиқ розияллоҳу анҳунинг энг машҳур лақаблари Сиддиқдир. Ушбу лақабни олишларига Расулуллоҳ соллаллоҳу алайҳи васалламнинг ҳар бир амалларини тасдиқлашга ҳар доим шошиб турганлари, бундан ташқари юқорида ҳам келтирилганидек, Исро ва Меърож ҳодисасини ҳеч қандай тараддудсиз, дарҳол тасдиқлаганлари сабаб бўлган. Шу билан бирга, Абу Бакр Сиддиқ розияллоҳу анҳу доимо ўзларига содиқликни муҳим асос деб билганлар. Иймон масаласида у кишида бирор марта, салгина бўлса ҳам иккиланиш ёки сусткашлик сезилмаган. Шу ва шунга ўхшаш жуда кўп ҳолатлар у кишининг «Сиддиқ» деган лақабни олишларига сабаб бўлган.\nАбу Бакр Сиддиқ розияллоҳу анҳунинг иккинчи лақаблари «Атийқ» эди. У кишининг бундай лақабни олишларига Пайғамбар соллаллоҳу алайҳи васалламнинг шарифлари сабаб бўлган. Буни имом Термизий Оиша онамиздан ривоят қилган қуйидаги ҳадисдан билиб оламиз.\n«Абу Бакр Расулуллоҳ соллаллоҳу алайҳи васалламнинг ҳузурларига кирди. У зот унга: «Сен Аллоҳнинг дўзахдан атийқисан (озод қилганисан)», дедилар. Ўша кундан у Атийқ деб атала бошлади».\nАбу Бакр розияллоҳу анҳунинг туғилишлари ва улғайишлари\nАбу Бакр Сиддиқ розияллоҳу анҳу Пайғамбар соллаллоҳу алайҳи васалламнинг таваллудларидан икки йилу бир неча ой кейин дунёга келдилар.\nУ кишининг оталари Абу Қуҳофа Усмон ибн Омир эди. Оналари эса Уммул Хайр Салмо бинт Сохр ибн Амр – Абу Қуҳофанинг амакиларининг қизи бўлган.\nАбу Бакр Сиддиқ розияллоҳу анҳу Маккаи мукаррамада ўсиб-улғайдилар. У киши фақат тижорат учунгина бу муқаддас шаҳардан ташқарига чиқар, ўз тижоратлари орқасидан катта мол-мулк топган эдилар. Шу билан бирга, Абу Бакр Сиддиқ розияллоҳу анҳу хайру эҳсон ва мурувватлари билан ҳам жоҳилият аҳли орасида ном чиқарган, Қурайшнинг раҳбарларидан бири сифатида маслаҳат-машварат ишларида доимо иштирок этиб, кишиларнинг муҳаббатини қозонган эдилар.\nАбу Бакр Сиддиқ розияллоҳу анҳуга Қурайшнинг хун ва қарз борасидаги ишлари топширилган эди.\nЖоҳилият даврида арабларнинг марказлашган давлатлари бўлмагани учун Макка аҳли турли вазифаларни Қурайш қабиласининг турли уруғларига бўлиб қўйган эди. Бир уруғ кишиларни меҳмон қилишга масъул бўлса, бошқаси Каъбага қарашга, учинчиси мажлис ўтказишга жавобгар эди. Абу Бакр Сиддиқ розияллоҳу анҳунинг уруғи Бану Таймга ана шундай вазифалардан бири – дия ва қарзлар иши топширилган эди.\nАбу Бакр Сиддиқ розияллоҳу анҳу жоҳилият даврида ҳам, Ислом даврида ҳам энг шарафли ўн кишининг бири бўлганлар. Шунингдек, у киши жоҳилият даврининг одамлари ичидаги энг иффатли кишилардан бири бўлиб, ўз ихтиёрлари билан умуман ичкилик ичишга яқинлашмаган эдилар.\nЎша даврлар араб халқларида шеъриятга қизиқиш ниҳоятда кучли бўлгани ҳаммага маълум. Лекин у киши шеър айтиш, ёзиш билан машғул бўлмаганлар.\nҲазрати Абу Бакрнинг сифатлари\nИбн Саъд ривоят қилади:\n«Бир киши Оишага: «Менга Абу Бакрни сифатлаб беринг», деди. У киши: «У оппоқ, озғин, ёноқлари кичик, бироз эгилган, изори икки ёнбошида турмай, сирпаниб кетадиган, юзи ичига кирган, кўзлари чуқур, пешонаси дўнгроқ ва қушдек енгил одам эди. Унинг сифати ана шундай», деди».\nБошқа бир ривоятда Оиша онамиз: «Абу Бакр (соч-соқолини) хино ва катм – махсус бўёқ билан бўяб юрарди», деганлар. Яна бошқа бир ривоятда Анас розияллоҳу анҳу: «Расулуллоҳ соллаллоҳу алайҳи васаллам Мадинага келганларида, у зотнинг саҳобалари ичида Абу Бакрдан бошқа соч-соқолига оқ тушгани йўқ эди. У хино ва катм билан бўяб юрарди», деганлар.\nҲазрати Абу Бакрнинг Исломга киришлари\nАбу Бакр Сиддиқ розияллоҳу анҳу табиатан сезгир ва яхшиликка мойил бўлганлари учун жоҳилиятда ҳам иложи борича ёмонликлардан қочиб, яхшиликларга ёндашиб юрар эдилар. Шу билан бирга, «Жоҳилият ботқоғидан чиқиш мумкинми?» деган саволга кўп жавоб ахтарган бўлсалар ҳам ажаб эмас.\nИбн Асокир Ийсо ибн Язиддан қуйидагиларни ривоят қилади:\n«Абу Бакр Сиддиқ айтди: «Мен Каъбанинг ҳовлисида ўтирган эдим. Зайд ибн Амр ибн Нуфайл ҳам ўтирган эди. Унинг олдидан Умайя ибн Абу Салт ўтиб қолди ва: «Қандоқсан, эй яхшилик ахтарувчи?» деди.\n«Яхшиман», деди у.\n«Уни топдингми?» деб сўради Умайя.\n«Йўқ», деди у.\n«Қиёмат куни Аллоҳ амр қилмаган ҳамма динлар ёмондир. Анави кутилаётган пайғамбар бизданми, сизданми?» деди Умайя.\nМен бундан олдин кутилаётган ва юбориладиган пайғамбар ҳақида эшитмаган эдим. Варақа ибн Навфалнинг олдига чиқцим. У осмонга кўп назар соладиган, ичида бир нарсаларни пичирлаб юрадиган одам эди. Уни топиб, бўлган гапни айтиб бердим.\n«Ҳа, эй биродаримнинг ўғли, биз китоблар ва илмлар соҳибимиз. Ана шу кутилаётган пайғамбар арабларнинг энг яхши насабидан бўлади. Мен насабларни биламан. Сенинг қавминг арабларнинг энг яхши насабидан», деди у.\n«Эй амаки, пайғамбар нима дейди?» дедим.\n«Узига нима айтилса, шуни айтади. Фақат у зулм қилмайди. Унга ҳам зулм қилинмайди. У зулмга аралашмайди ҳам», деди у.\nРасулуллоҳ соллаллоҳу алайҳи васаллам юборилганларида у зотга иймон келтирдим ва тасдйқ қилдим».\nҲазрати Абу Бакрнинг Исломдаги хаётлари\nАбу Бакр розияллоҳу анҳу эркаклардан биринчи мусулмон бўлган зот эдилар. Расулуллоҳ соллаллоҳу алайҳи васаллам: «Исломда Абу Бакрдан бошқа бирор одамга бир нарса буюрсам, бош тортган, сўз қайтарган. Аммо унга нимани гапирсам, албатта қабул қилиб, шунда мустақим турган», деганлар.\nАбу Бакр розияллоҳу анҳу мусулмон бўлганларидан бошлаб то Набий соллаллоҳу алайҳи васаллам вафот этгунларича ҳар доим у зот билан бирга бўлдилар. Набий соллаллоҳу алайҳи васаллам билан бирга ҳижрат қилиб, у зотнинг ғордаги ҳамроҳлари бўлдилар. Бу ҳақда Аллоҳ таоло шундай марҳамат қилади:\n«Улар икковлон ғорда турганларида, у ҳамроҳига: «Маҳзун бўлма, Аллоҳ биз билан», деди» (Тавба сураси, 40-оят).\nАбу Бакр розияллоҳу анҳу Расулуллоҳ соллаллоҳу алайҳи васаллам билан барча ғазотларда бирга бўлдилар. Уҳуд ва Ҳунайн кунлари одамлар қочиб кетганда ҳам, у киши собит турдилар.\nОдамларнинг энг шижоатлиларидан бўлган Абу Бакр розияллоҳу анҳу жангларда Расулуллоҳ соллаллоҳу алайҳи васалламдан бир қадам ҳам жилмасдан, у зотни мудофаа қилар эдилар.\nАбу Бакр розияллоҳу анҳу ниҳоятда карамли кишилардан бўлиб, бойликларининг кўп қисмини Аллоҳнинг йўлида сарфлар эдилар. Аллоҳ таоло Қуръони Каримда у киши ҳақида:\n«Ундан (яъни дўзаҳдан) тақводор банда четда қолади. У мол-мулкини беради, покланади», деган (Лайл сураси, 17-18-оятлар).\nРасулуллоҳ соллаллоҳу алайҳи васаллам эса: «Менга Абу Бакрнинг бойлигичалик ҳеч бир бойлик манфаат бермади», деганлар.\nТабук ғазотида Абу Бакр розияллоҳу анҳу бойликларининг ҳаммасини эҳсон қилиб, лашкарга ишлатдилар ва ушбу ғазотда мусулмонларнинг байроқцори бўлдилар.\nУ кишининг қўлларида жуда кўп катта саҳобалар мусулмон бўлганлар. Усмон ибн Аффон, Зубайр ибн Аввом ва Абдурраҳмон ибн Авф розияллоҳу анҳум ана шулар жумласидандир.\nАбу Бакр розияллоҳу анҳу азобда қолган мусулмон қулларни сотиб олиб, озод қилар эдилар. Уларнинг ичида Билол ибн Рабоҳ, Амр ибн Фуҳайра, Зиннийра каби атоқли саҳобалар бор эди.\nҲижрий тўққизинчи, милодий 631 йилда Расулуллоҳ соллаллоҳу алайҳи васаллам у кишини ҳажга амир қилиб юбордилар.\nРасулуллоҳ соллаллоҳу алайҳи васаллам вафотларидан олдинги беморликларида: «Абу Бакрга буюринглар, одамларга намозга ўтсин», деганлар.\nАбу Бакр розияллоҳу анҳуга байъат қилиниши\nРасулуллоҳ соллаллоҳу алайҳи васалламнинг вафотларидан кейин ансорийлар Мадинаи мунавварани бошқариб туриш учун Мадина аҳлидан халифа танлаш кераклигини мулоҳаза қилдилар. Мусулмонларни иқтидорли одам бошқариши лозим эди. Акс ҳолда Мадина таҳдид остида қолиши турган гап эди. Уларда муҳожирлар энди она юртлари Маккаи мукаррамага қайтиб кетсалар керак, деган гумон ҳам бор эди.\nШунинг учун Бану Соиданинг мажлисхонасига тўпланиб, ўзаро маслаҳат қилишди. Саъд ибн Убода розияллоҳу анҳуни халифа килиб сайламоқчи бўлдилар. Бундан хабар топган Абу Бакр, Умар, Абу Убайда ибн Жарроҳ розияллоҳу анҳум ва бошқа муҳожирлар уларнинг олдига боришди.\nУлар: «Биздан бир амир, сиздан бир амир», дейишди. Умар розияллоҳу анҳу ran бошлаган эдилар, Абу Бакр у кишини тўхтатдилар.\nСўнг Абу Бакр гапирдилар. Гапирганда ҳам, энг балоғатли одамларнинг гапини айтдилар. У киши ўз гапида: «Эй Саъд, эсингдами, сен ҳам ўша ерда ўтиргандинг. Расулуллоҳ соллаллоҳу алайҳи васаллам: «Қурайш бу ишнинг эгаларидир...» деганлар», дедилар.\nСаъд ибн Убода: «Тўғри айтдингиз! Бизлар (ансорлар) вазирлармиз, сизлар (муҳожирлар) эса амирларсиз», дедилар.\nАбу Бакр: «Умарга ёки Абу Убайдага байъат қилинглар!» дедилар. Умар: «Иўқ! Сизга байъат қиламиз. Сиз саййидимиз, энг яхшимиз ва Расулуллоҳ соллаллоҳу алайҳи васалламга энг маҳбубимизсиз», дедилар ва олдинга чиқиб, у кишининг қўлларидан тутган ҳолда байъат қилдилар. Кейин ўша ший-понда турганларнинг ҳаммалари у кишига байъат қилишди.\nШунда ансорлар муҳожирларнинг Мадинаи мунавварада қолишларини, бу ердан кетмасликларини билиб, бу ишга улардан кўра муҳожирлар ҳақлироқ эканига қаноат ҳосил қилдилар ва шунга келишдилар.\nШийпондаги байъатдан кейин Абу Бакрга оммавий байъат қилинди. Сўнг Абу Бакр гапирдилар. Аллоҳга ҳамду сано айтдилар ва шундай дедилар: «Мен яхшингиз бўлмасам ҳам, сизга волий қилиндим. Агар яхшилик қилсам, менга ёрдам беринглар, агар ёмонлик қилсам, менитўғриланглар! Содиқлик, тўғрисўзлик омонат, козиблик, ёлғончилик хиёнатдир. Сизнинг ичингиздаги заиф унинг ҳаққини олиб бергунимча, иншааллоҳ, менинг наздимда кучлидир. Сизнинг ичингиздаги кучли ундан ҳақни олгунимча, иншааллоҳ, менинг наздимда заифдир. Қайси бир қавм Аллоҳ йўлидан бурилса, Аллоҳ уларни хорликка дучор қилади. Қайси бир қавм ичида фохишалик тарқалса, Аллоҳ уларни оммавий балога йўлиқтирур. Модомики, Аллоҳга ва Унинг расулига итоат қилар эканман, менга итоат қилинглар! Қачон Аллоҳга ва Унинг расулига осий бўлсам, зиммангизда менга итоат қилиш йўқ. Намозингизга туринглар, Аллоҳ раҳм қилгурлар!».\nАбу Бакр розияллоҳу анҳунинг қилган ишлари ва фатҳлари\nҲазрати Абу Бакр розияллоҳу анҳунинг халифалик даврлари жуда ҳам қисқа – икки йил уч ой-у бир ҳафта бўлди.\nЎзи қисқа бўлишига қарамай, бу давр буюк ишларга тўла кечди. Ўша ишлардан энг муҳимларини айтиб ўтамиз.\nУсома ибн Зайд розияллоҳу анхунинг лашкарини Набий соллаллоҳу алайҳи васаллам кўзлаган тарафга юборишни амалга ошириш\nКўпчилик бу лашкарни юборишга қарши чиқиб, «Юбормаслик керак» деб туриб олишди, чунки Арабистон яриморолининг кўпчилик аҳолиси муртад бўлиб кетган, Мадинаи мунавварани хавф-хатар ўраб олган эди. Шунга қарамасдан, Абу Бакр розияллоҳу анҳу натижалар нима бўлишидан қатъи назар, Расулуллоҳ соллаллоҳу алайҳи васалламнинг амрларига биноан Усоманинг лашкарини юборишга қарор қилдилар. Бунда мусулмонларнинг қай даражада моддий-маънавий қувватга эга эканларини ҳаммага аён қилиш ҳам бор эди. Мазкур лашкар ғалаба билан қайтиб келди. Бу иш кўпчиликнинг Исломда собит қолишига сабаб бўлди.\nПайғамбар соллаллоҳу алайҳи васалламнинг вафотларидан кейин, Абу Бакр Сиддиқ розияллоҳу анҳунинг илк халифалик даврларида айрим араб қабилалари Исломдан қайтиб муртад бўлишди. Уша вақтда баъзи араблар Исломдан юз ўгириб, яна буту санамларга ибодат қилишга, мушрикликка қайта бошлашди.\nИккинчи бир гуруҳ, яъни Ямомада Мусайлима Каззоб, Бану Тамим қабиласида Сажоҳ бинт Ҳорис, Бану Асад ибн Хузайма қабиласида Тулайҳа ибн Хувайлид Асадий ва Яманда Асвад Ансий каби сохта пайғамбарларга эргашганлар ҳам пайдо бўлди.\nУша пайтда Той, Асад ибн Хузайма қабилалари ва уларга тобе бўлган бошқа Ғатафон уруғлари ўзини пайғамбар деб эълон қилган Тулайҳа ибн Хувайлид Асадийга эргашиб, диндан чиқишди.\nБану Ҳанифа қабиласи эса Расулуллоҳ соллаллоҳу алайҳи васаллам ҳаётлик чоқларидаёқ у зотдан пайғамбарликнинг ярмига шерик бўлишни талаб қилиб чиққан Мусайлима Каззоб-ни пайғамбар деб тан олиб, ёппасига муртад бўлди.\nТарихчиларимизнинг таъкидлашларича, Макка, Мадина ва Тоифдан бошқа тарафлардаги айрим кишилар турли шаклларда Исломдан қайтишган эди.\nУчинчи бир гуруҳ эса Исломнинг ҳамма шартларини бажариб туриб, фақатзакот беришдан бош тортишди. Улар: «Биз закотни Муҳаммад соллаллоҳу алайҳи васалламга берар эдик. Энди у зот вафот этдилар, закот оладиган одам қолмади», дейишди.\nАна шундай оғир ва хатарли бир пайтда халифа Абу Бакр Сиддиқ розияллоҳу анҳу саҳобаи киромларни тўплаб, маслаҳат қилдилар. Саҳобаи киромлар бошқа муртадларга қарши уруш эълон қилишда якдил бўлсалар ҳам, закотни беришдан бош тортганларни вақтинча тек қўйишни таклиф қилдилар. Бироқ халифа Абу Бакр Сиддиқ розияллоҳу анҳу бунга кўнмадилар. У киши: «Аллохга қасамки, ким намоз билан закотнинг орасини фарқласа, у билан албатта уруш қиламан, чунки закот бойликнинг ҳаққидир. Аллоҳга қасамки, агар Расулуллоҳ соллаллоҳу алайҳи васалламга бериб турган бир улоқни ман қилсалар ҳам, ана шу ман қилингани учун албатта уларга қарши уруш қиламан», дедилар.\nБану Абс ва Бану Зубён иши\nНажд тарафдан бўлган Абс ва Зубён қабилалари Мадинаи мунавварага ҳужум қилиш ниятида унинг яқинидаги Абрақ ва Зулқисса номли жойларга келиб тушишди. Уларга Бану Асад ва бошқалар ҳам қўшилишди. Улар Абу Бакр Сиддиқ розияллоҳу анҳуга элчилар юборишди ва намоз билан кифояланиб, закотни бекор қилишни талаб қилишди. Абу Бакр Сиддиқ розияллоҳу анҳу уларнинг бу таклифларини қабул қилмадилар. Элчилар ноумид бўлиб қайтишди.\nАбу Бакр Сиддиқ розияллоҳу анҳу уларнинг Мадинага бехосдан ҳужум қилиб қолишларидан хавфсираб, чора кўра бошладилар. Ҳазрати Алий, Зубайр ибн Аввом, Талҳа ибн Убайдуллоҳ ва Абдуллоҳ ибн Масъудлар бошчилигида шаҳар-нинг чет тарафларига қўриқчилар қўйдилар. Шаҳар аҳолисини эса Масжиди Набавийга тўпланиб туришга амр қилдилар.\nЗакотни ман қилувчиларнинг элчилари қайтиб бориб, бошлиқларига бўлган гапларни ҳамда Мадинада одам озлигининг хабарини етказишди. Улар шаҳарга қараб юриш бошлашди.\nҚўриқчилар Абу Бакр Сиддиқ розияллоҳу анҳута одам юбориб, душман бостириб келаётганининг хабарини беришди. У киши мусулмонларни туяларга миндириб, олиб чиқцилар. Душман қоча бошлади. Мусулмонлар уларни Зухушубгача қувиб бордилар. Ўша ерда душманлар пуфлаб шиширилган катта мешларни мусулмонлар томонга думалатишди. Туялар мешлардан қўрқиб, ортга қараб қоча бошлади. Аммо Аллоҳнинг фазли ила мусулмонлардан ҳеч ким туядан йиқилмади.\nКечаси Абу Бакр Сиддиқ розияллоҳу анҳу билдирмасдан, душман устига бостириб бордилар. Улар мусулмонлар ўз устларида турганларини кўриб, саросимага тушганча, тум-тарақай бўлиб қочишга тушишди. Тонг отганда яқин орада бирорта ҳам душман қолмаган эди. Абу Бакр Сиддиқ розияллоҳу анҳу одамлар билан уларни Зулқиссагача қувиб бордилар ва у ерга Нуъмон ибн Муқарринни қўйиб, қайтдилар.\nАбу Бакр Сиддиқ розияллоҳу анҳу Мадинага қайтиб келганларидан кейин Усома розияллоҳу анҳу ўз лашкарлари билан етиб келди. Абу Бакр Сиддиқ розияллоҳу анҳу у кишини ўз ўринларига тайинлаб, лашкарга дам бериб, ўзлари Зухушуб ва Зулқисса томон йўл олдилар. Кейин Ридда деган жойга бориб, у ердаги муртадларга қарши жанг қилиб, енгдилар, Бану Зубён қабиласини ҳам қўлга олдилар ва у ерни мусулмонларнинг ҳайвонлари учун қўриқхонага айлантирдилар.\nМуртадларга қарши лашкар тайёрлаш\nАбу Бакр Сиддиқ розияллоҳу анҳу юқорида зикр қилинган юришлардан кейин Мадинага қайтиб келдилар. Усомм розияллоҳу анҳунинг лашкари дам олиб бўлгач, Мадинаи мунавваранинг ташқарисига лашкаргоҳ қурдилар. Вазиятни чамалаб кўриб, ўн битта лашкар туздилар. Уларга қўмондонлар тайинлаб, вазифаларини белгилаб бердилар.\nХолид ибн Валид лашкари.\nТулайҳа ибн Хувайлид Асадийга қарши боради. Ундан фо-риғ бўлгач, Бану Тамим қабиласига, кейин Ямомага ўтади.\nИкрима ибн Абу Жаҳл лашкари.\nЯмомадаги Мусайлима Каззобга қарши боради. Сўнг Умон ва Маҳрага, сўнгра Ҳазрамавтга, сўнг Яманга ўтади.\nШураҳбил ибн Ҳасана лашкари.\nИкримага ёрдам учун аввал Ямомага, сўнг Ҳазрамавтга боради.\nМуҳожир ибн Абу Умайя лашкари.\nАсвад ал-Ансийга қарши Яманга боради. Кейин Ҳазра-мавтга ўтади.\nҲузайфа ибн Миҳсан Ғалфоний лашкари.\nАрфажа ибн Ҳарсама лашкари.\nМаҳра аҳлига қарши боради.\nСувайд ибн Муқаррин лашкари.\nЯманнинг Тиҳома аҳлига боради.\nАло ибн Ҳазрамий лашкари.\nТурайфа ибн Ҳожиз лашкари.\nҲавозиннинг Бану Сулайм қабиласига боради.\nАмр ибн Ос лашкари.\nҚузоъа қабиласига қарши боради.\nХолид ибн Саъид ибн Ос лашкари.\nШом остоналарига боради.\nАбу Бакр Сиддиқ розияллоҳу анҳу фақат лашкар тузиш ва уларга амирлар тайинлаш билан кифояланмадилар. Ишни яна ҳам пухта қилишга ўтдилар. Шу мақсадда у киши амирларга қўлланма хати ҳам ёзиб бердилар. Лашкарлардан олдин муртадларга ҳам мактублар юбордилар. Бу тадбирлар Абу Бакр Сиддиқ розияллоҳу анҳунинг ниҳоятда уста сиёсатчи эканларини кўрсатади.\nТулайҳа ибн Хувайлид Асадий аслида коҳин эди. У Расулуллоҳ соллаллоҳу алайҳи васалламнинг ҳаётлик пайтларида пайғамбарлик даъвосини қилди. Унга ўз қавмидан ва бошқа араблардан турли хил тоифалар эргашишди. У Нажднинг шарқий тарафидаги Ироққа яқинроқ, Бану Асад қабиласининг Самийро номли ерида эди. Пайғамбар соллаллоҳу алайҳи васаллам унга қарши урушиш учун Зирор ибн Азвар Асадий розияллоҳу анҳуни юбордилар. У етиб борай деганда, Расулуллоҳ соллаллоҳу алайҳи васалламнинг вафотлари ҳақида хабар келиб қолди. Тулайҳанинг иши юришиб, унга Ғатафон, Ҳавозин ва Той қабилалари ҳам қўшилишди. Зирор Мадинага қайтди.\nАбу Бакр Сиддиқ розияллоҳу анҳу Холид ибн Валид ва унинг лашкарини Тулайҳага қарши урушга юборганларида, Холиднинг лашкари ичида Адий ибн Ҳотим Тоий ҳам бор эди. У Холиддан олдин бориб, ўз қавми, яъни Той қабиласини Аллоҳнинг динига қайтишга даъват қилиш учун изн сўради. Шунга кўра бориб, қабиладошларини даъват қилди. Улар қабул қилиб, Тулайҳани тарк қилишди ва Холиднинг лашкарига қўшилишди. Адий розияллоҳу анҳу Тулайҳа билан бирга бўлган Бану Жадийла уруғини ҳам даъват қилган эди, улар ҳам қабул қилишди. Сўнг Холид муртадлар билан Бузоха деган жойда тўқнашди ва улар билан қаттиқ жанг қилди.\nТулайҳа уруша олмаслигини билганидан кейин хотини билан олдиндан тайерлаб қўйилган икки отга миниб, Шомга қочиб кетди. Унинг лашкари мағлуб бўлди.\nБану Асад ва Ғатафон қабилалари мусулмон бўлганида кейин Тулайҳа ҳам Исломга кирди. У Ироқни фатҳ қилиш ишларида таҳсинга сазовор ишларни қилди ва Наҳованд жангида шаҳид бўлди.\nТулайҳа қочганидан кейин унинг одамлари ҳавъаблик Умму Зимл Салмо бинт Молик ибн Ҳузайфа Фазорийя исмли аёл атрофида тўпланишди. Бу аёл Пайғамбар солаллоҳу алайҳи васалламнинг даврларида мусулмонлар асир тушган, уни Оиша онамиз озод қилган эдилар.\n«Расулуллоҳ соллаллоҳу алайҳи васаллам бир куни уй кирсалар, ўша аёл бир гуруҳ аёллар даврасида Оиша онамиз билан ўтирган экан. Шунда у зот унга: «Сизлардан бирингиз Ҳавъаб итларини ҳурдиради», дедилар. Мазкур аёлнинг ушбу қилган иши Расулуллоҳ соллаллоҳу алайҳи васалламнинг ана шу гапларининг тасдиғи эди».\nХолид ибн Валид розияллоҳу анҳу бориб, у аёлнинг лашкарига қарши жанг қилдилар. Аёл туяга миниб олгаи эди. Уни ҳимоя қиламан деб, юзта эркак ўлди. Сўнг унинг ўзи ҳам қатл этилди ва лашкари мағлуб бўлди.\nБану омирликлар Бану Асад ва Ғатафон қабилаларининг ҳолини кўриб, Холид ибн Валид розияллоҳу анҳунинг олдига келишди ва: «Ўзимиз чиққан нарсага қайтамиз: Аллоҳга ва Унинг расулига иймон келтирамиз», дейишди. Холид улардан буни қабул қилди ва намозни ўқиб, закотни бериш учун байъат олди. Ана шу шарт асосида болалари ва аёллари ҳам байъат қилишди. Сўнг Холид Исломга қарши иш қилганларни келтиришни талаб қилди. Улар келтирилди ва қилмишларига яраша жазоланишди.\nБану Сулайм қабиласини Турайфа ибн Ҳожиз лашкари Исломга қайтарди.\nМолик ибн Нувайра ҳақида\nРасулуллоҳ соллаллоҳу алайҳи васаллам Бану Тамим қабиласига олти нафар амир тайинлаган эдилар. Улар – Зибриқон ибн Бадр, Қайс ибн Осим, Сафвон ибн Сафвон, Сабра ибн Амр, Вакийъ ибн Молик ва Молик ибн Нувайра эди.\nПайғамбар соллаллоҳу алайҳи васаллам вафот этганларидан кейин Зибриқон ибн Бадр ва Сафвон ибн Сафвон Абу Бакрга закот беришди. Қайс ибн Осим ва Молик ибн Нувайра эса закот беришдан бош тортишди. Сўнг уларнинг ичида Исломда боқий қолганлар билан муртад бўлиб закотни ман қилганлар ўзаро жанжал бошлашди.\nУлар ўзаро келишолмай туришганида, уларнинг ерига Бану тағлиблик Сажоҳ исмли аёл келди. У насроний бўлиб, Расулуллоҳ соллаллоҳу алайҳи васаллам вафот этганларидан кейин пайғамбарликни даъво қилган, унга кўпгина араб безорилари эргашишган эди. Ана шу аёл Абу Бакрга қарши урушга отланди. Уларнинг ери Нажд тарафда бўлиб, Бану Тамимга етганларида, Сажоҳ Молик ибн Нувайрага одам юбориб ярашишни сўради. Молик ибн Нувайра ярашди ва уни Бану тамимлик мусулмонларга қарши урушга чақирди. Бану тамимликлар эса аёлдан қўрқиб қочиб кетишди.\nСўнг Сажоҳ Мадинага қараб юришда давом этди. У Нибожга етганида Бану тамимлик бир гуруҳ кимсалар йўлини тўсиб чиқиб, у билан уруш қилишди ва кўпгина одамларини асир олишди. Сўнг Сажоҳ билан музокара олиб бориб, ундан асирларни алмаштириш ва шу ердан қайтиб кетишни талаб қилишди. Аёл Мадинага боришдан умид узиб, Ямома томон юрди.\nБану тамимликлардан Молик ибн Нувайрадан бошқаси қилган ишларига надомат чекиб, Исломга қайтишди. Унинг ўзи иккиланиб туриб қолди. Бутоҳ деган жойда қавми унинг атрофида тўпланди.\nХолид ибн Валид Тулайҳанинг ишини битирганидан сўнг у томон юрди. Молик унинг келаётганини эшитиб, одамларига тарқалиб кетиш учун буйруқ берди. Холид ибн Валид уларнинг ортидан одам юбориб, баъзиларини ушлаб келишга буюрди. Уларнинг орасида Молик ибн Нувайра ҳам бор эди. Холид ибн Валид уларни қатл этишга амр қилди.\nБану Ҳанифа элчилари Расулуллоҳ соллаллоҳу алайҳи васалламнинг ҳузурларига келишди. Уларнинг орасида машҳур бузғунчи Мусайлима Каззоб ҳам бор эди. Бу нобакор аввалроқ Пайғамбар соллаллоҳу алайҳи васалламга мактуб юборган, унда қуйидагилар айтилган эди:\n«Аллоҳнинг Расули Мусайлимадан Аллоҳнинг Расули Муҳаммадга.\nАммо баъд: Мен бу ишда сенга шерик бўлдим. Бу ишнинг ярми бизгадир. Унинг ярми Қурайшгадир. Қурайш адолат қиладиган қавм эмас».\nЎшанда Пайғамбар соллаллоҳу алайҳи васаллам унга қуйидаги жавобни ёзган эдилар:\n«Бисмиллаҳир Роҳманир Роҳийм. Аллоҳнинг Расули Муҳаммаддан Мусайлимага. Ҳидоятга эргашганларга саломлар бўлсин. Аммо баъд:\nЕр Аллоҳнинг мулкидир. Уни Ўз бандаларидан кимга хоҳласа, ўшанга мерос қилур. Оқибат тақводорларникидир».\nБану Ҳанифанинг элчилари Расулуллоҳ соллаллоҳу алайҳи васалламнинг ҳузурларига киришганида Мусайлимани у зотдан кийимлари билан тўсиб туришган эди. Бу каззоб шу ерда ҳам ўз нобакорлигини қилиб, Расулуллоҳ соллаллоҳу алайҳи васалламдан ўз мулклари остидаги нарсадан бир қисмини беришларини сўраган эди. Шунда у зот қўлларидаги чўпни кўрсатиб: «Сенга мана шу чўпни ҳам бермайман», деган эдилар.\nАбу Бакр Сиддиқ розияллоҳу анҳу Икрима ибн Абу Жаҳл лашкарини ўша Нажд тарафга, Ямомадаги Мусайлима Каззобга юборди. Унинг ортидан мадад учун Шураҳбил ибн Ҳасанани яна бир лашкар билан юборди. Икрима Шураҳбил ибн Ҳасанани кутиб турмасдан, ишни ўзи битириш учун шошилиб, Мусайлиманинг лашкари билан тўқнашди ва енгилди. Бундан Абу Бакр дарғазаб бўлдилар ва Мадинага қайтиб келмасдан, Яманга бориб, Ҳузайфа ибн Миҳсан ва Арфажа ибн Ҳарсамаларга қўшилишга, улар билан бирга Маҳра аҳлига қарши уруш қилишга амр қилдилар.\nАбу Бакр Сиддиқ розияллоҳу анҳу Холид ибн Валидга одам юбориб, у кишини Мусайлима томон юришга амр қилдилар. Унга мадад учун муҳожир ва ансорлардан иборат катта лашкарни юбордилар. Шураҳбил ибн Ҳасанага одам юбориб, Холид ибн Валидни кутиб туришга амр қилдилар. Мусайлиманинг қирқ минг кишилик лашкари бор эди.\nМусайлима ва Бану ҳанифаликлар Холид ибн Валиднинг келаётганини эшитиб, Ямоманинг четига лашкаргоҳ қилишди ва одам тўплашди. Уларга жуда кўп одам қўшилди.\nХолид ибн Валид яқинлашиб келар, лашкарининг олдида Шураҳбил ибн Ҳасана борар эди. Бану Ҳанифанинг лашкаргоҳига бир кечалик йўл қолганида, улар Омирдан ўч олиб келаётган бир жангчи гуруҳни учратишди. Бу гуруҳга Бану Ҳанифанинг улуғларидан Мужжоъа ибн Мурора бошлиқ эди. Холид ибн Валид амр қилиб, уларнинг бошлиқларидан бошқасини қатл эттирдилар. Сўнг бориб, муртадларнинг лашкари билан тўқнашдилар. Икки томон қаттиқ жанг қилди. Дастлаб мусулмонларнинг иши юришмади. Муртадлар Холид ибн Ва лиднинг чодиригача етиб келишди. У кишининг хотинларини асир олмоқчи бўлишган эди, уларни бу ишдан Мужжоъ қайтарди. Сўнгра мусулмонлар бирлашишди ва Аллоҳ уларга Ўз сакинасини нозил қилди. Холид ибн Валид ўз одамлар билан ҳамла қилиб, муртадларни ортига қайтарди.\nБану ҳанифаликлар аччиқланиб, шиддат билан жанг қилишди. Холид ибн Валид уруш Мусайлиманинг зиддига бўлаётганини англади. Уни яккама-якка олишувга чақирди. У олишувга чиқиб, иши оғирлашиб қолганда қочди Унинг одамлари ҳам қоча бошлашди. Холид ибн Валид мусулмонларга нидо қилдилар. Улар бирдан ҳамла қилиб муртадларни шармандаларча мағлуб этдилар. Муртадларнинг қолганлари Мусайлиманинг қўрғонига кириб олишди Бу қўрғонга кириш мусулмонлар учун жуда қийин бўлди Ансорларнинг шижоатлиларидан бири Баро ибн Молик «Мени боғнинг ичига отинглар», дедилар. Шериклари кишини ўша боғнинг ичига улоқтиришди. У кишининг ёлғиз ўзлари душман билан жанг қилаётиб, эшикни очдилар. Мусулмонлар шу эшикдан кириб, душманларни ўлдирдилар. Ўлдирилганларнинг ичида Мусайлиманинг ўзи ҳабор эди. Уни Ҳамза ибн Абдулмутталибнинг қотили Ваҳший билан яна бир ансорий ўлдиришди.\nБу жангларда саҳобаи киромлардан етмиш киши шаҳид бўлди. Шаҳидлар ичида Абу Ҳузайфа ибн Утба, Абу Ҳузайфанинг мавлоси Солим, Шужоъ ибн Ваҳб, Зайд иб Хаттоб, Абдуллоҳ ибн Саҳл, Молик ибн Амр, Туфайл иб Амр Давсий, Язид ибн Қайс, Омир ибн Букайр, Абдулло ибн Махрама, Соиб ибн Усмон ибн Мазъун, Аббод ибн Бишр ва бошқа катта саҳобаи киромлар бор эдилар.\nБу ҳодисалар ҳижрий ўн иккинчи йилда бўлиб ўтди.\nАбу Бакр Сиддиқ розияллоҳу анҳу қолган муртадларга ўз лашкарларини юбордилар. Жумладан, Ало ибн Ҳазрамийни лашкари билан бирга Баҳрайнга жўнатдилар. У киши ўша ердаги муртадлар билан жанг қилиб, ғолиб келдилар ва аҳолини Исломга қайтардилар.\nАбу Бакр Сиддиқ розияллоҳу анҳу Икрима ибн Абу Жаҳлни Умонга юбордилар. У киши ўз лашкарлари билан ўша ернинг аҳолисидан бўлган муртадларни Исломга қайтардилар.\nАбу Бакр Сиддиқ розияллоҳу анҳу Муҳожир ибн Абу Умайя бошлиқ лашкарни Яманга, яъни яна бир пайғамбарлик даъвосини қилган Асвад Ансийга қарши юбордилар. Муҳожир розияллоҳу анҳу уларни енгиб, Ислом ҳукмини қайтадан ўрнатди.\nСўнг Муҳожир ибн Абу Умайя яна бир муртад қавм – Кинда аҳлига қарши юриш қилди ва уларни ҳам мағлуб этди.\nАна шундай қилиб, Абу Бакр Сиддиқ розияллоҳу анҳу ўзларининг халифалик вақтларида Ислом умматининг катта фитнадан сакданиб қолишига сабаб бўлдилар. Ҳамма диндан қайтганда қаттиқ туриб, уларни Исломга қайтариш чораларини кўрдилар. Аллоҳ таоло у кишига ва биродарларига нусрат берди. Шу сабабли фитна таг-томири билан йўқотилди.\nАБУ БАКР РОЗИЯЛЛОҲУ АНҲУ АМАЛГА ОШИРГАН БУЮК ИШЛАР:\nРум жангининг бошланиши;\nҲАЗРАТИ АБУ БАКРНИНГ ВАФОТЛАРИ.\n Аҳмад, Абу Яъло, Баззор, Ҳоким, Байҳақий ва Абу Нуъайм ривоят қилишган. Ҳоким саҳиҳ деган. Заҳабий тасдиқлаган.\n1434 марта ўқилди\nДругие материалы в этой категории: « Оилада фарзанд тарбияси: ФАРЗАНД ТАРБИЯСИДАГИ УЧ УСЛУБ. ИЖТИМОИЙ, ИҚТИСОДИЙ, ВА ДИНУ ИМОНГА БЎЛГАН ТУРЛИ ХАТАРЛАРДАН ОГОҲ БЎЛИШ.\tБАЛОҒАТГА ЕТГАН ЙИГИТ, ҚИЗ ОДОБИ. ЭР-ХОТИН МУНОСАБАТИ. »\n28.01.2022 й. Исломда омонатдорлик ва ваъдага вафо фазилати\n21.01.2022 й. Буюк қалб соҳиблари: Умар ибн Хаттоб (разияллоҳу анҳу)\n14.01.2022 й. Ислом динида инсон қадри\n- Янв 15, 2022\nМўл ризқ ва хотиржамлик кафолати\n- Янв 02, 2022


УМУМТАЪЛИМ МАКТАБЛАРИНИНГ 6-СИНФНИ ТАМОМЛАГАН ЎҚУВЧИЛАР ОТА-ОНАЛАР ДИҚҚАТИГА! – Chet tillarini o'qitishga ixtisoslashtirilgan davlat umumta'lim maktab-internati veb sayti\nBosh sahifa/MAKTAB VA TA`LIM/УМУМТАЪЛИМ МАКТАБЛАРИНИНГ 6-СИНФНИ ТАМОМЛАГАН ЎҚУВЧИЛАР ОТА-ОНАЛАР ДИҚҚАТИГА!\nMAKTAB VA TA`LIMOTA-ONALAR UCHUNTanlovYangiliklar\nOchilbek Mahammadjonov 1-Iyul, 2019\nФарғона вилояти халқ таълими бошқармаси тасарруфидаги чет тилларни ўқитишга ихтисослаштирилган давлат умумтаълим мактаб-интернати ўқувчиларни танлов асосида\nЎҚИШГА ҚАБУЛ ҚИЛАДИ\nМактаб-интернати 2019-2020 ўқув йилида 7-синфга ўқувчиларни танлов асосида қабул қилишини эълон қилади. Танловда иштирок этиш учун 2019 йил 1 июлдан 20 июлга қадар ўқувчилардан қуйидаги ҳужжатлар қабул қилинади:\nмактаб-интернат директори номига ариза (жойнинг ўзида тўлдирилади);\nтуғилганлик ҳақида гувоҳномасидан 1та нусҳа тақдим этилиб, асл нусхаси билан солиштирилади;\n086-У, 063-У шакл бўйича тиббий маълумотнома, ҳамда боланинг гепатитга қарши эмланганлигини тасдиқловчи ҳужжат (сертификат);\n3х4 ҳажмдаги 6та фотосурат (орқа фони оқ рангда, ўқувчи формада бўлиши шарт);\nпсихологик-педагогик диагностика дафтари асосида ўқувчининг қизиқишлари (бу дафтарни нусҳа қилиб, ҳамма бетларига мактаб муҳри босилиб, “аслига тўғри” деб мактаб директори тасдиқлаб беради);\nўқув фанларини ўзлаштириш ҳақида тасдиқланган баҳолар табели директор томонидан “аслига тўғри” деб тасдиқлансин (бу дафтарни нусҳа қилиб, ҳамма бетларига мактаб муҳри босилиб, аслига тўғри деб мактаб директори тасдиқлаб беради);\nтаълим йўналиши бўйича ўқувчининг истеъдод ва иқтидорини кўрсатувчи ишларидан намуналар, агар мавжуд бўлса (нашр этилган ёки қўлёзма сифатида ёзилган шеърлар, ҳикоялар, расмлар ва бошқалар).\nҲужжат топширишга ўқувчининг ота-онаси ёки уларнинг ўрнини босувчи шахслар (фуқаролик паспорти асл нусҳаси билан) ўзлари келишлари шарт.\nТанловда иштирок этаётган ўқувчиларга қуйилган асосий талаблар:\n– хеч қандай касалликларга чалинмаганлиги ва мавжуд эмаслиги;\n– 6-синф ва унга қадар барча фанларни муваффақиятли ўзлаштирганлиги;\n– инглиз тили юқори даражада билиши (умумтаълим мактабининг 6-синф битирувчиларига қўйилган талаблардан келиб чиққан ҳолда).\nҲужжат топшириш жараёнида талабгор ўқувчининг нутқи, ҳуснихати, инглиз тили фани бўйича билими, фикрлаш доираси аниқлаш мақсадида суҳбат ўтказилади.\nТанлов 2019 йил август ойида, ҳужжатларни тўлиқ топширган ўқувчилар ўртасида ўтказилади. Имтиҳонлар республика давлат тест маркази ҳамда Ўзбекистон Республикаси Соғлиқни Сақлаш Вазирлиги ҳудудий органларининг вакиллари иштирокида Ўзбекистон Республикаси Халқ таълим вазирлигининг ҳудудий органлари томонидан ўтказилади.\nМурожаат учун манзил: Фарғона шаҳар, Оқ ариқ кўчаси, 602-уй\n73 241 51 93


Муқобил энергия йўналиши ҳозирги дунё мамлакатлари таълим соҳасида энг янги ва келажакка йўналтирилган ўқув йўналиши ҳисобланади. Ўзбекистон Республикаси ҳам қуёш, сув, шамол, газ ва нефт каби табиий бойликлар ватани ҳисобланиб муқобил энергияни ҳар томонлама ривожлантириш учун қулай ҳудуд ҳисобланади.\nТошкент шаҳридаги Ёджу техника институти ўз талабаларига нафақат назарий билим бериш, балки шу билимларидан келажакдаги иш фаолиятларида фойдалана олишлари ҳақида ҳам қайғуради. Шунинг учун таълимнинг асосий негизини назарий билимлар билан биргаликда уларда амалий кўкинмаларни шакллантириш ва ривожлантириш ҳам ташкил қилади.\nҚайта тикланадиган ва анъанавий бўлмаган манбалар, электр стансиялари ва электр таъминоти тизимларини энергия конверторларини лойиҳалаш ва ишлатиш соҳасида зарур назарий ва замонавий билимларни талабаларда шакллантириш. Энергетика муаммосини бартараф этиш ва қайта тикланадиган энергия манбаларини барқарор ривожлантириш учун ижтимоий, техник ва иқтисодий билимларга эга бўлган мазкур соҳада етук юқори сифатли ва малакали кадрларни тайёрлаш.\nМуқобил энергия таълим йўналиши битирувчилари анъанавий бўлмаган ва қайта тикланадиган энергия тизимларни электрон муҳандиси, ноанъанавий манбалар, энергия стансиялари ва электр таъминоти тизимларини энергия конверторларини лойиҳалаш ва улардан фойдаланиш соҳасида замонавий билим эгаси ва бошқа кўплаб соҳаларда етук мутахассис бўлиб йетишади.\n1-курс: Информатика, математика, экология, физика, Ўзбекистон тарихи ва унинг ривожланиш стратегияси, Жаҳон тарихи ва географияси, рус, инглиз ҳамда корейс тиллари каби фанларни ичига олган.\n2-курс: Муқобил энергия соҳасига алоқадор бўлган қуёш ва шамол энергетикаси, геометрик ва гидравлик энергия, биоенергетика, кўмир кони метан, водород энергияси ва нефт сланеци каби ноанъанавий ва қайта тикланадиган энергия манбаларининг асосларини ўргатиш билан боғлиқ фанларни ўз ичига олган.\n3-курс: Электромагнетик, рақамли мантиқий тизимлар, энергетик двигателлар, електрон жиҳозлар ва улар билан ишлаш кўникмалари, қайта тикланадиган энергия манбалари фанлари бўйича назарий ҳамда амалий курслар.\n4-курс: Битирувчи талабаларга чақмоқ энергетикаси, электрон машиналар, қайта тикланадиган энергия – амалий дарслар, қайта тикланувчи тизимлар каби фанлар назарий ҳамда амалий ўтилади, курс сўнггида битирув тадқиқот иши ёзилади.


00:00 / 11.03.2007 | eski savollar | 2017\nАссалому Алайкум шайх ҳазратлари. Сизга бир нечта саволим бор эди:1. Қуръонда лаънатланган дарахт бор экан, у қайси?2. Пайғамбаримиз ҳаётлик чоғларида иймон келтирган, лекин уларни кўриш насиб қилмаган инсонларни қандай номлашган?Жавобингиз учун олдиндан раҳмат!\n1. Имом Бухорий ва бошқа муҳаддислар ривоят қилишларича, Қуръонда лаънатланган дарахтдан мақсад Заққум дарахтидир. Ушбу Заққум дарахти ҳақида ас-Соффат сурасида: «...ёки Заққум дарахтими? Дарҳақиқат, Биз уни золимлар учун фитна қилиб қўйдик. Албатта, у дўзах қаъридан чиқадиган дарахтдир. Унинг шингиллари худди шайтонларнинг бошларига ўхшайди. Бас, албатта, улар ундан егувчилардир ва ундан қоринларини тўлдиргувчилардир. Сўнгра, албатта, улар учун унинг устидан қайноқ сувли ичимлик бўлур», дейилган. Ушбу оятдан ҳам Заққум дарахти нима учун Қуръонда лаънатлангани аниқ кўриниб турибди.Яна Заққум дарахти ҳақида Духон сурасида қуйидагилар зикр қилинади: «Заққум дарахти гуноҳкорларнинг таомидир. У қорамой каби қоринларида қайнар. Худди қайноқ сувдек», дейилган. Бу оятлар ҳам Заққум дарахти ҳақида маълумотлар бермоқда. Ҳамда унинг нақадар ёмон нарса эканини янада ойдинлаштирмоқда.Қуръони Каримнинг Воқеъа сурасида ҳам Заққум зикр қилинган. Аллоҳ таоло ўша сурада: «Сўнгра сиз, эй адаштиргувчи ва ёлғонга чиқаргувчилар, Заққум дарахтидан егувчилардирсиз. Ундан қорнингизни тўлдиргувчидирсиз», дейди.Пайғамбаримиз соллаллоҳу алайҳи васаллам Исро ва Меърож кечасининг эртасига одамларга Заққум дарахтини ҳам кўрганларини айтиб бердилар. Мушриклар бу гапни ёлғонга чиқардилар. Абу Жаҳл бўлса: «Муҳаммад сизларни тошларни ҳам куйдириб юборадиган дўзах ўти билан қўрқитаётган эди. Энди эса, ўша олов ичида Заққум дарахти ўсади, демоқда», деди.Кейин хурмо ва қаймоқ олиб келишни буюрди. Буйруғи ижобат бўлгач эса: «Биз заққум деганда мана буни тушунамиз, бундан бошқа заққум йўқ. Келинглар, заққумга марҳамат», деб хурмо ва қаймоқни танаввул қила бошлади. Бу иши ўтакетган беодоблик ва истеҳзо эди.Шундай қилиб, Қуръонда лаънатланган Заққум дарахти ҳам одамлар учун синов бўлди. У тўғридаги хабар туфайли баъзи кишилар иймондан янада нафратланиб, узоқлашдилар. Заққум дарахти билан кофирларни қўрқитиш уларнинг янада туғёнга кетишига сабаб бўлди. Шу билан Аллоҳ таоло одамларни иҳота қилиб (ўраб) туришини яна бир бор исбот этди. У зот шунинг учун ҳам Макка мушриклари талаби ила Пайғамбарликни тасдиқловчи оят-мўъжиза туширишни истамай турган экан. Агарки мўъжизани туширган чоғида ҳам кофирлар иймонга келмас, балки янада кўпроқ ундан нафрат қилар эканлар. Заққум дарахти туфайли бир қанча одам диндан чиққанлиги ҳам шуни кўрсатади. Кофирлар ва иймони заифлар ҳар нарсани ўз тарозуси билан ўлчайдилар. Уларнинг фикрича, ўт-олов бор жойда дарахт ўсиши мумкин эмас. Нега? Чунки олов билан дарахт табиатан бир-бирига зид нарсалар эмиш. Лекин улар Аллоҳ таоло ҳар бир нарсага қодир эканини унутиб қўйишган. Зотан, ҳўл, сувли ёғочга ёниш қобилиятини берган ҳам Аллоҳнинг Ўзи. Иброҳим алайҳиссаломга оловни совуқ ва саломатлик қилиб қўйган ҳам Аллоҳнинг Ўзи. Аслида, бунга ўхшаш мисоллар жуда кўп, тафаккур қилсалар, топар эдилар. Аммо уларнинг ниятлари бузуқ, кўнгиллари пок эмас, шунинг учун мўъжизалар ҳам уларга акс таъсир қилади.2. Улар саҳоба бўла олмаган мусулмонлар ҳисобланади.\nҚуръони карим ҳақида\nҚуръонни масхара қилиш\nЖонига қасд қилган одамга тиловат


Ўзбекистон чегарасида қарийб 156 кило наркотик тўхтатиб қолинди - 02.11.2021, Sputnik Ўзбекистон\nЎзбекистон чегарасида қарийб 156 кило наркотик тўхтатиб қолинди\nПостда узум ортилган юк машинасида беркитилган жами 156 килога яқин гиёҳвандлик воситалари аниқланди. 02.11.2021, Sputnik Ўзбекистон\nТОШКЕНТ, 2 ноя — Sputnik. Тошкент вилоятидаги “Ойбек” чегара божхона постида йирик миқдорда гиёҳвандлик воситаларининг Ўзбекистонга олиб киришга бўлган уриниш фош этилди. Бу ҳақда Давлат божхона қўмитаси (ДБҚ) матбуот хизмати хабар берди.Постда “DAF” юк автомобили божхона кўригидан ўтказилган. Ҳужжатларга кўра, узум ортилган автомашина республика ҳудудидан транзит тарзида ўтиб, Россияга етиб бориши лозим бўлган.Божхоначилар автомобилнинг яширин бўлмаларга беркитилган елим идишларни аниқлашган. Уларда 149,76 килограмм гашиш, 4,44 килограмм опий ва 1,52 килограмм героин гиёҳвандлик воситалари бўлган.Жами 156 килограммга яқин гиёҳвандлик воситалари мусодара қилинган.Жиноят иши қўзғатилган. Суриштирув ишлари давом этмоқда.\nгиёҳванд моддалар, давлат божхона қўмитаси\n© Sputnik / Андрей Стенин / Фотобанкка ўтишИзъятые в ходе рейдов наркотики\nПостда узум ортилган юк машинасида беркитилган жами 156 килога яқин гиёҳвандлик воситалари аниқланди.\nТОШКЕНТ, 2 ноя — Sputnik. Тошкент вилоятидаги “Ойбек” чегара божхона постида йирик миқдорда гиёҳвандлик воситаларининг Ўзбекистонга олиб киришга бўлган уриниш фош этилди. Бу ҳақда Давлат божхона қўмитаси (ДБҚ) матбуот хизмати хабар берди.\nПостда “DAF” юк автомобили божхона кўригидан ўтказилган. Ҳужжатларга кўра, узум ортилган автомашина республика ҳудудидан транзит тарзида ўтиб, Россияга етиб бориши лозим бўлган.\nЎзбекистон божхоначилари катта партиядаги афғон наркотиклари транзитини олдини олишди\n7 Октябр, 10:24\nБожхоначилар автомобилнинг яширин бўлмаларга беркитилган елим идишларни аниқлашган. Уларда 149,76 килограмм гашиш, 4,44 килограмм опий ва 1,52 килограмм героин гиёҳвандлик воситалари бўлган.\nЖами 156 килограммга яқин гиёҳвандлик воситалари мусодара қилинган.\nЖиноят иши қўзғатилган. Суриштирув ишлари давом этмоқда.


Венгрия бош вазири Виктор Орбан парламент сайловларида қаторасига тўртинчи бор ғалаба қозонди. У мамлакат ичкарисида ҳам, ЕИнинг аъзолари томонидан ҳам Будапешт ва Москва ўртасида қалин алоқалар туфайли танқидга учраб келади.\nРоссиянинг Украинага бостириб кириши Орбаннинг кампаниясига зарар етказа бошлаганди ва у россияликлар президенти Владимир Путин билан яхши алоқалар ўрнатгани юзасидан тушунтириш беришига тўғри келди.\nОрбан Россия тажовузини қоралади ва Евроиттифоқнинг Москвага қарши санкцияларига вето қўймади, шу билан бирга бунга қўшилмаслигини ҳам қайд этди.\nШунингдек, у Украина учун мўлжалланган ҳар қандай ҳарбий техника Венгрия ҳудудига ўтишини тақиқлади ва Россия билан яқин алоқаларни сақлаб қолиш қатор устунликлар бериши, жумладан газ етказиб беришда афзалликларга эга бўлишини таъкидлади.\nОрбан ўз электоратини Петер Марки-Заининг мухолифатчи альянсининг Евроиттифоқ билан муносабатларни яхшилаш тўғрисидаги ваъдалари Венгрияни НАТО томонида туриб ҳарбий можарога аралашишига олиб келишига ишонтирди (мухолифат бундай айбловни қатъиян рад этган).\nЯкшанба куни Орбан ғалаба ўзи учун ёқимли сюрприз бўлганини тан олди.\n«Биз улкан ғалабага эришдик, уни ҳатто Ойдан кўриш мумкин эди, ва албатта - Брюсселдан ҳам. Биз Венгрия суверенитети ва эркинлигини ҳимоя қилдик», деди у.\n«Бизда ҳеч қачон бунча кўп душман бўлмаган», дея қўшимча қилди Орбан ва яна бир бор Брюсселдаги бюрократларни, халқаро нашрларни ва украинлар президенти Владимир Зеленскийни ёдга олди.\nУкраина билан умумий чегарага эга бўлган Венгрия у ердан ярим миллиондан ортиқ қочқинларни қабул қилган, аммо Зеленский Будапештни қуролларни Украинага ўтказишга рухсат бермагани учун танқид қилган, Орбан эса бу орқали ўз мамлакатини қуролли низога аралашишдан сақлаб турганини айтган.\nДастлабки натижаларга кўра, Орбаннинг альянси «Фидес - Венгрия фуқаролар иттифоқи» овозларнинг учдан икки қисмини қўлга киритиб, парламентда 135 ўринга эга бўлган.\nМухолифат альянси етакчиси ва «Венгрия барча учун» партияси раҳбари Петер Марки-Заи Орбаннинг ғалабасини тан олган, бу вазият юзага келишини пропаганда машинаси ва ОАВда ҳукмрон партия тарафдорлари устунлик қилгани билан изоҳлаган.\n«Биз Фидес овозларнинг кўп қисмини қўлга киритганини тан оламиз, аммо барибир бу сайловларнинг демократик ва эркин ўтганини савол остига қўямиз», деган мухолифат вакили.